v8 For engang var I mørke, men nu er I lys i Herren; lev som lysets børn, v9 for lysets frugt er lutter godhed, retfærdighed og sandhed;\nDette er et formaningsbrev, sådan som det er apostlenes sædvane i deres epistler at drage omsorg for de kristne, så de ikke skal blive efterladne og dovne, men derimod bevise og ære det ord, som de har lært af ham med gerningen, det vil sige, med troens frugter, til alle hedninger og vantros forbedring, så de ikke må forarges på Kristi lære.\nFor det første formaner han os til, fordi vi ved Kristus er blevet Guds børn, at vi skal efterfølge denne far som kære børn. Han bruger de bedste og sødeste ord, idet han kalder os kære børn, så vi ved denne fars kærlighed må lade os drive til også at elske sådan, som han har elsket os. Men hvordan har han elsket os? Ikke alene på den almindelige måde, at han timeligt opholder os uværdige tillige med alle ugudelige på jorden, lader sin sol gå op over gode og onde og lader det regne over taknemmelige og utaknemmelige, om hvilket Kristus siger i Matt 5, 48: ”Så vær da fuldkomne, som jeres himmelske fader er fuldkommen.” Men han har også elsket os på en særlig måde, idet han har hengivet sin søn for os, Joh 3, 16. Han har altså overøst os med både timelige og evige goder, ja med sig selv, og udgydt sig ganske og aldeles over os med alt, hvad han er, har og formår. Over os, som var syndere, uværdige, fjender og Djævelens tjenere, så der ikke er mere tilbage, som han kan gøre eller give os.\nDen, som derfor foragter denne guddommelige kærligheds ild, som opfylder himmel og jord, og dog ikke gribes og ikke ved den lader sig opflamme eller drive til kærlighed mod sin næste, han være ven eller fjende, han vil sandelig aldrig ved nogen lov, bud, lære eller tvang blive from og komme til kærligheden.\nVi skal vandre i kærlighed, siger han. Vor ydre livsførelse skal altså være den rene kærlighed; men ikke en sådan kærlighed som den, hvormed verden elsker, der søger sit eget i kærligheden og kun elsker, så længe det stemmer overens med dens egen nytte og fordel. Men en livsførelse som den, hvormed Kristus har elsket os, der ikke søgte sin egen fordel hos os, men gav sig selv hen for os (for ikke at tale om de andre goder, som han dagligt skænker os) og hengav sig sådan, at han blev en gave og et offer til at forsone Gud, til at erhverve os Gud til ejendom og gøre os til Guds børn. På samme måde skal vi også give, låne og lade os berøve vor ejendom, og det ikke alene, når det gælder venner, men også fjender, ja, ikke lade det bero på det, men også give os selv hen i døden både for venner og fjender og ikke have nogen anden tanke, end hvordan vi i dette liv kan tjene og gavne andre med liv og gods, fordi vi ved, at Kristus er vor, og at han har givet os alt.\nDe ord: ”et offer til Gud, en liflig duft” har Paulus taget fra Det Gamle Testamente, hvor der om de legemlige ofre siges, at de har været en liflig duft for Gud, det vil sige, velbehagelige for ham, men ikke på grund af gerningen og ofret i sig selv, sådan som jøderne mente og derfor blev straffet af alle profeter, men for den kommende Kristi skyld, som var det rette offer, som alle ofre pegede hen på, og hvori de var indbefattet. Som om Paulus vil sige: Alle Det Gamle Testamentes ofre er forbi, og nu gælder intet andet end det ene offer, Kristus selv. Han har en liflig duft, det vil sige, Gud modtager det gerne og finder velbehag deri, så også vi må være forvissede om, at dette offer, som er bragt for os, er velbehageligt for ham. Derfor er der heller intet andet offer i kristenheden, som kan bringes for os, uden dette ene, som engang er sket. Og skønt vi, efter dette eksempel, også ofrer vore legemer, Rom 12, 1, så bringer vi dog ikke dette offer for os eller nogen; for det tilkommer alene det ene offer Kristus. Derfor er alle de ofre stinkende og ildelugtende, som man gør i den hensigt, at de skal bringes for os, eller til at erhverve os syndernes forladelse. Mere om dette et andet sted.\nv3 Men utugt og al slags urenhed og griskhed må end ikke nævnes iblandt jer; det sømmer sig ikke for hellige.\nVed urenhed, som han nævner ved siden af utugt, menes al kødelig lyst uden for ægteskabet, som han ikke vil nævne her på grund af al snavset, sådan som han gør i Rom 1, hvor han taler ligefrem om det. Dog skal der også inden for ægteskabet holdes sådan måde blandt de kristne, at deres omgang er en ægteskabelig pligt, som fordres og ydes af hensyn til, at man skal undgå ukyskhed og urenhed. For det vil sikkert sjældent ske, at man kun er sammen for at avle børn, hvilket ville være det bedste og nok også er mest rigtig.\nHan siger, at sådanne ting ikke bør nævnes iblandt dem. Det vil jo altid ske blandt de kristne, at nogle svage falder, men det skal man gøre noget ved. Man skal straffe, forbedre, forhindre og ikke lade det ske, men atter tildække og helbrede det, så hedningerne ikke må forarges og sige, at de kristne finder sig i at have sådanne laster blandt dem, og at det blandt dem går til som blandt hedningerne. Det har vi hørt om i den foregående epistel. For at nogle falder iblandt dem, det må man bære over med, når bare størstedelen lever ret og ikke tåler eller lærer dette, men påtaler det og søger at forbedre det. Sådan lærer Paulus også i Gal 6, 1, at de med mildhed skal hjælpe dem til rette, som falder, og han revser korintherne i 1 Kor 5, fordi de lod synden være ustraffet. For en straffet synd er ligesom ingen synd, og man kan ikke bebrejde den. På samme måde skal man også forstå det udsagn, at gerrighed end ikke bør nævnes blandt de kristne. Hvis der altså findes nogle, som er gerrige og foruretter deres næste eller vil strides med ham om timelig ejendom, sådan som det skete i Korinth, 1 Kor 6, så bør man dog ikke undlade at straffe det eller søge at rette på det. Men evangeliets lære bør have sin gang uhindret og uindskrænket hos det store flertal, for at tjenesten ikke skal komme i vanry, som han siger i 2 Kor 6, 3. Dette siger jeg for deres skyld, som, så snart de ser, at ikke alle kristne er den reneste hellighed, men undertiden snubler og falder, straks mener, at der ingen kristne fines, og at evangeliet er tabt og spildt, netop som var det kristne væsen allerede fuldkomment og bestod i en eneste sejr og triumf over synden, skønt det dog mere er en kamp og strid. Men hvor der er strid og kamp, må nogle jo flygte, nogle blive sårede, nogle falde, og nogle omkomme helt; for krig går ikke for sig uden skade, hvis der ellers er tale om en rigtig krig.\nMen han angiver også grunden til, hvorfor det lyder dårligt, når man hører disse ting om de kristne, nemlig at de er hellige, og at det er passende for de hellige at være kyske og milde og både leve og lære sådan. Her ser du, at Paulus kalder de kristne hellige, skønt de dog endnu i dette liv er omgivet af syndigt kød og blod, og det gør han sandelig ikke for deres gode gerningers skyld, men for Kristi hellige blods skyld, sådan som han siger i 1 Kor 6, 11: ”I blev vasket rene, I blev helliget, I blev gjort retfærdige ved Herren Jesu Kristi navn og ved vor Guds ånd.” Fordi vi således er hellige, så skal vi også bevise det i gerning, og selv om vi stadig er skrøbelige, skal vi dog dagligt stræbe efter at blive kyske og uden havesyge, Gud til lov og ære og de vantro til forbedring.\nv4 Heller ikke skamløshed og tåbelig snak eller overfladisk vid; det passer sig ikke,\nSkamløshed er utugtige ord om utugt, pornografi og seksuelle synder, som man plejer at bruge på værtshuse, og hvor der frådses, drikkes og spilles. Især var grækerne letfærdige og øvede i dette stykke, hvad deres digtere og skribenter endnu tydeligt viser. Navnlig taler han her om sådan skamløs snak, som man taler åbenlyst, uden skam og tugt, og som vækker syndige tanker og er årsag til stor forargelse, især hos de unge, sådan som han siger i 1 Kor 15, 33: ”Slet omgang fordærver gode sæder.” Og hvis nogle kristne forglemte sig sådan, at de alligevel gjorde det, så bør det straffes og ikke blive tålt af den store flok, så menigheden ikke må komme i vanry, som om man lærte og tolererede dette blandt de kristne, ligesom blandt hedningerne.\nTåbelig snak er sådanne fabler, eventyr og andet pjat, som grækerne frem for andre var fulde af og dygtige til at opdigte; desuden sådanne eventyr, som kvinderne fortæller, når de sidder ved spinderokken; ligeledes sådanne ordsprog, som dagdrivere fører i munden; således også verdslige viser, af hvilke nogle er skammelige, mens andre handler om løsagtige og unyttige ting. Hertil hører også munken af Kalenberg, Didrik af Bern og utallige lignende ting.\nOg især er det ukristeligt, hvis man fører en sådan tåbelig snak i menigheden, når man kommer sammen for at høre Guds Ord og undervises i Skriften. Det plejer jo også at gå sådan den ene gang efter den, hvor mange kommer sammen: om de end begynder med alvorlige ting, så kommer de dog snart ind på letfærdig, løs og latterlig snak, hvormed tiden spildes og bedre ting forsømmes. Sådan har man hidtil på påskefesten brugt at blande noget naragtigt og latterligt ind i prædikenen for dermed at holde de søvnige vågne; og i julen har man vugget det lille barn og drevet mange abekattestreger med ham, sådan som det også er sket med de hellige tre konger, med Kristi lidelse, med Dorothea og med andre helgener.\nHertil burde jeg også regne helgenlegenderne og den store løgnesværm af mirakler, valfarter, messer og helgendyrkelse, aflad og lignende, som har opfyldt prædikestolen. Men de er alt for grove. For de er ikke letfærdige løgne, som alene fordærver omgangsformerne, som dem, Paulus omtaler her, men de omstyrter fuldstændigt troen og Guds Ord, så ingen hellige kan bestå derfor. Deres spøg er alt for stort alvor; selvom de for dem, som forstår dem, er ligeså letfærdige og latterlige løgne som førstnævnte, så Paulus også selv kalder dem fabler, kællingagtige fabler, 1 Tim 4, 7. Men den slags er menneskelige eventyr, som man ikke tror eller bygger på; man ler kun af dem, skønt de dog fordærver de ydre omgangsformer, forhindrer det, som bedre var, og skaber kolde og ugidelige kristne. Men disse er djævelske eventyr, hvis man tror og med fuld alvor holder dem for sandhed, skønt Djævelen med sine engle ler deraf.\nLetfærdig skæmt, det vil sige, alle mulige uanstændig, lystige og spøgefulde ord, som man nu kalder artige og behagelige, hvormed man får folk til at le, være lystige og glade, sådan som det går for sig i selskaber og til fester. Dette har hedningerne regnet for en dyd, ligesom Aristoteles da også kalder det belevenhed. Men Paulus kalder det en udyd blandt de kristne, som jo har en anden behagelig tale, som kan gøre dem glade og muntre i Kristus. Og om de end ikke alle er så rene, så nogle jo fejler i dette stykke, så bifalder og tåler de dog ikke, at man jager derefter og øver sig deri, men straffer og hindrer det; og det især i forsamlingen når der prædikes og læres, fordi også Kristus siger, at mennesker skal gøre regnskab på den yderste dag for ethvert unyttigt ord. For de kristne, skal være et kækt og modigt folk, og dog tillige venlige, så deres væsen er en alvorlig venlighed og et venligt alvor, sådan som Kristi liv er afmalet for os i evangeliet.\nv4b det passer sig ikke,\nDerunder indbefatter han alle andre unyttige ord, som ikke har noget særligt navn. Men unyttige kalder jeg alle ord, som ikke tjener til troens forbedring eller til det daglige brød og legemets opretholdelse. Vi har jo ellers nok at tale om, hvis vi endelig ville tale om dette korte liv, og desuden det, som er nyttigt og lifligt nok, når vi vil taler om Kristus, om kærligheden og om nødvendige ting som taksigelse, som han nævner her. Lov og tak bør uophørligt være vort daglige ord, både hos os selv og offentligt i prædikenen. En taksigelse for det store gode, som Gud har givet os i Kristus, som er så stort, at det aldrig kan udsiges nok. Men det nødvendige må stå tilbage, og det unødvendige må frem. Men bemærk nu dette: når Paulus ikke vil tåle munter og letsindig skæmt, hvad ville han da sige om den skændige bagtalelse, som er så almindelig, når man kommer sammen, ja selv om der ikke er flere end to, som taler sammen? Ja, hvad ville han sige om dem, som offentlig i prædiken nedrakker, udskælder og forsmæder hinanden?\nv5 For det skal I vide, at ingen utugtig eller uren eller grisk – det er det samme som en afgudsdyrker – har lod og del i Kristi og Guds rige.\nDette er talt ligefrem. Den er en hedning under kristent navn, som ikke viser troens frugter. Det er en kort og ligefrem dom: en ægteskabsbryder har fornægtet troen, en utugtig har fornægtet troen, en gerrig har fornægtet troen. De er alle sammen frafaldne, løgnere, troløse mod Gud, sådan som han også siger i 1 Tim 5, 8:”Den, som ikke sørger for sine egne, og særlig for sin egen husstand, har fornægtet troen og er værre end en vantro.” Hvordan kunne han forskrække dem alvorligere? Han siger: Dette ved I, det vil sige, I skal ikke tvivle på dette, eller anse det for at være en skæmt eller spøg, og fortrøst jer ikke med en falsk trøst. At I bærer det kristne navn og befinder jer i de kristnes forsamling, vil ikke hjælpe jer, lige så lidt som det hjalp jøderne, at de var Abrahams børn og Moses’ disciple. Det gælder for enhver, hvad Kristus siger i Matt 7, 21: ”Ikke enhver, som siger: Herre, Herre! til mig, skal komme ind i Himmeriget, men kun den, der gør min himmelske faders vilje.” Der må handles, og troen må bevises i gerning.\nVil den store opmuntring derfor ikke hjælpe, som han ovenfor har hentet fra den guddommelige kærligheds ild, så må dog denne store trussel med Helvedes ild hjælpe. Følger de nemlig ikke Gud, vandrer de ikke i kærligheden og beviser deres tro i gerningen, så skal de vide, at de heller ikke er Guds børn eller arvinger til hans rige, og da må de sandelig være Djævelens arvinger i Helvede. Den, som disse to formaninger derfor ikke kan bevæge, må jo være beton og sten, ja have et hjerte som en ambolt, som Job siger.\nOg han fælder især en skarp dom over den havesyge og kalder ham en afgudsdyrker, så man godt kan mærke, at han især har været en fjende af den gerrige; for i Kol 3, 5 giver han den gerrige det samme navn. Og det kommer, efter min mening af følgende: Alle andre syndere bruger det, hvormed de omgås, og lader det tjene som tilfredsstillelse af sin lyst. For en skørlevner og uren bruger sit legeme til sin lyst; den hovmodige bruger penge, kunst, gunst og mennesker til sin ære; men den usalige afgudsdyrker er en træl af sine penge, og hans synd består i, at han sparer, vogter og bevarer sine penge og sin ejendom, og han tør ikke bruge dem, hverken for sin egen eller for andre skyld, men han tjener dem som sin Gud. Før han tager hul på sine penge, før lader han både Guds rige og verdens rige gå under; derfor giver han heller ikke en skilling til underhold for en prædikant eller skolelærer, for at Guds Ord og rige kan fremmes. Fordi da hans tillid og fortrøstning står til pengene og ikke til den levende Gud, som rigelig nok har lovet at opholde ham, så er pengene med rette hans Gud, og han kaldes med rimelighed en afgudsdyrker; men Himlen går han dog glip af. Det er jo en skammelig last. Ve dig, du vantro, du usalige last!\nv6 Lad ingen føre jer bag lyset med tomme ord;\nHer sigter han til dem, som kan finde på at smykke sig, som om ukyskhed var en helt ubetydelig synd; ja nogle har vel endog lært så groft, som grækernes filosoffer og digtere, at de ikke anså ukyskhed for noget ondt, med undtagelse af ægteskabsbrud, men mente, at det var en naturlig ting ligesom at spise og drikke. Således siger filosoffen Terents, at det ikke er nogen synd eller skam, hvis en ung bedriver hor. Det kalder vi: Ikke at kende Gud og at leve i sanseligt begær ligesom hedningerne, sådan som vi har hørt i forrige epistel. Det er alt sammen forfængelige ord, som nok har et skin for fornuften; men det er forgæves og tomt, det vil ikke hjælpe dem. Sådan kan også gerrigheden give udseende af et stort skin og smykke, som om det ikke var nogen synd, at den ene forfordeler den anden og søger sit eget til skade for den anden; men det må kaldes at være betænksom, huslig og sparsommelig, om også den fattige lider nød eller dør af sult på grund af det. Det er alt sammen til gavns hedensk, blind tale, stik imod den kristne kærlighed.\nMen vi har et andet lys, som lærer os, hvordan Guds vrede på grund af disse ting kommer over vantroens børn. Herpå opregnet han i 1 Kor 10 mange eksempler og siger, at mange mennesker blev slået ihjel for deres ægteskabsbruds skyld, 4 Mos 25, 9. Og for sin frækheds, gerrigheds og ukyskheds skyld blev hele verden fordærvet ved vandfloden. Det er en hård tale og dog sandt og vist. Når han kalder dem vantroens børn, så vil han dermed sige, at de er frafaldne fra troen, så vi heraf ser og lærer, at den, som ikke beviser sin tro med gerningen, han er ligeså god som en hedning, ja, han er værre end en hedning, han er en fornægter og er faldet fra troen. Derfor kommer Guds også vrede over dem, og det også timeligt her på jorden; sådan som det også går os nu her i Tyskland, idet vi må finde os i rigelige prisstigninger, smitsomme sygdomme, krig og blodsudgydelse.\nDe, som er dovne og lade må passe godt på, at de ikke bliver regnet blandt disse unyttige dagdrivere og forfængelige lærere. Selvom de ikke er så blinde som hedningerne, men ved, at ukyskhed og gerrighed er synd, og heller ikke lærer eller mener dette, går de dog hen og tager deres tilflugt til troen, som skal gøre dem salige uden gerninger, fordi gerninger jo ikke gør salig. Selv om de ved, at troen uden gerninger intet er og er en falsk tro, og at der må følge frugt og gode gerninger, hvor troen er retskaffen, lever de dog i sikkerhed og stoler på Guds nåde. De frygter ikke for Guds vrede og dom, som vil have gamle Adam korsfæstet og plukke gode frugter af gode træer. Selvom, siger jeg, Paulus måske ikke taler om disse her, men om dem, som med forfængelige ord lærer og mener, at ukyskhed ikke er synd, sådan som de blinde hedninger gør det, så er der dog at frygte, at de vil få samme løn som disse; for de vandrer som hedninger, lever ikke i kyskhed og undgår ikke gerrighed, og hvad der er værre. De ved også, at de gør uret, sådan som han siger Rom 2, 3-6: ”Men du, menneske, som dømmer dem, der handler sådan, og som selv gør det samme – tror du, at du vil kunne flygte fra Guds dom? Med dit hårde og ubodfærdige hjerte samler du dig vrede på vredens dag, da Guds retfærdige dom skal åbenbares.”\nv7-8 Gør derfor ikke fælles sag med dem! For engang var I mørke, men nu er I lys i Herren;\nSådan siger også Peter i 1 Pet 4, 2-3: ”For ikke længere i den tid, der er tilbage her på jorden, at følge de menneskelige lyster, men Guds vilje. For det er mere end nok, at I i den forløbne tid har gjort, som hedningerne vil, og levet et liv i udsvævelser, begær, svir, vilde fester, drikkelag og utilbørlig afgudsdyrkelse.” Da vi var hedninger, vidste vi ikke, at alt dette var synd. Det kom af vantroens mørke, ved hvilket vi ikke kendte Gud. Men nu er vi blevet et lys i Herren, det vil sige, ved Kristus er vi så herligt og rigeligt oplyste, at vi ikke alene ved, hvad Gud er og vil have, samt hvad synd og uret er, men at vi også kan være et lys for andre og lære dem, hvad vi ved, sådan som han roser filipperne for, at de stråler som himmellys i verden midt i en forkvaklet og forvildet slægt, Fil 2, 15. Ligesom vi nu inden ikke alene var mørke, men endog selve mørket, som de, der ikke alene var uvidende og vildfarende, men også med ord og gerninger bragte og førte andre ind i det samme mørke, sådan skal vi nu være taknemmelige mod ham, som har kaldet os fra dette mørke til sit underfulde lys, og vandre som lysets børn, sådan som Peter siger 1 Pet 2, 9.\nv9 for lysets frugt er lutter godhed, retfærdighed og sandhed;\nGodhed er den lysets eller Åndens frugt, som er modsat gerrighed, den og består i, at en kristen er god, det vil sige, nyttig og gerne gør godt imod sin næste. Ånden gør os retfærdig for Gud, men her er der tale om retfærdighed blandt mennesker indbyrdes, som en Åndens frugt. Den er også modsat gerrigheden og består i, at ingen berøver sin næste, hvad der er hans, hverken med vold eller list eller ved at søge sin egen fordel, men giver enhver, hvad der tilkommer ham, endog den hedenske øvrighed, Rom 13. Sandhed er den Åndens frugt, som strider mod hykleri og løgn, og består i at en kristen ikke alene er sanddru i sine ord, men også retskaffen i sit liv, så han ikke fører navnet uden gerninger eller kalder sig en kristen og dog lever som en hedning i ukyskhed, gerrighed og andre laster.


Dansk Kvindebiografisk Leksikon - Kirsten Thorup\nKirsten Thorup (1942 - )\n*9.2.1942 i Gelsted sg.\nForældre: boghandler Svend Christensen (1896-1989) og Jenny Jørgensen (1901-88).\n~6.7.1963 med skuespilchef Ib T., *1.4.1941 i Kbh., †18.9.1990 smst., s. af kaptajnløjtnant Ejnar T. og Ebba Hasbeck. Ægteskabet opløst 1974.\nBørn: Aja (1965).\nKT blev født 1942 i Gelsted på Fyn, hvor hun voksede op sammen med sine brødre. Gennem flere år havde hun en nær kontakt til børnene fra det lokale drengehjem. Oplevelser og erfaringer herfra er kunstnerisk omsat bl.a. i tv-spillet Helte dør aldrig, 1976, ligesom hun har brugt træk fra sin egen opvækst i 1950’ernes vestfynske provinsmiljø i de senere romaner om pigen og kvinden Jonna. Som den første i familien gik KT i gymnasiet. Efter studentereksamen 1961 fra Fredericia Gymnasium boede hun et års tid i England og flyttede herefter til Kbh., hvor hun læste engelsk og senere litteraturvidenskab ved universitetet. 1963 giftede hun sig med skuespilchefen Ib T. I tiden efter fik hun barn og havde forskellige job, alt imens hun skrev.\nMiljøskiftet fra provins til storby har uden tvivl betydet noget for den følelse af orienteringsløshed og fremmedhed, som præger alle KTs første bøger, digtsamlingerne Indeni – udenfor, 1967, Love from Trieste, 1969, samt I dag er det Daisy, 1971, og novellesamlingen I dagens anledning, 1968. Med sidstnævnte placerede hun sig som en central skikkelse i 1960’ernes modernistiske tekst- og skrifteksperimenter, og overalt i de tidlige værker kredses der om rodløsheden, personlighedstabet og trangen til at overvinde afstanden til verden. Hendes styrke her som i forfatterskabets andre faser er hendes evne til at identificere sig med og skildre eksistentielle grænsetilstande, samfundets randeksistenser og menneskers konflikter i tilknytning til køn, identitet og kærlighed. Temaerne genfindes i tv-spillene Frisørinden, 1971, Hvornår dør Maria?, 1972, og i radiospillet Historien om Mally, 1973.\nI begyndelsen af 1970’erne boede KT på Vesterbro med mand og barn, og det var her, hun skrev den opsigtsvækkende roman Baby, 1973, der i en nøgtern og enstonig stil beskriver en række skæve storbyeksistensers desperation og søgen efter kærlighed. Baby var KTs første større forsøg på at udtrykke sin solidaritet med mennesker, som ikke forstår sig selv og hinanden, og som er fanget i et sprog og et samfund, der ikke kan forløse dem. Romanen indbragte hende megen ros og flere litterære priser, bl.a. den amerikanske Pegasuspris i 1979, der førte til, at bogen blev udgivet i USA.\nMenneskers udsathed og magtesløshed går igen i romanen Lille Jonna, 1977, og den selvstændige fortsættelse Den lange sommer, 1979. Med sin fortælling om en landbrugsfamilie, der først ryger længere og længere ned af den sociale rangstige, men senere søger at reetablere sig og genvinde værdigheden, skabte KT et levende og nuanceret billede af 1950’ernes danske provinsmiljø. Nødvendigheden og hverdagens slid præger tilværelsen, mens længslen efter noget andet og mere bestandigt tikker i baghovedet. De to bøger blev optakt til et stort anlagt samtidsforfatterskab, der kan læses som én lang sædeskildring om velfærdssamfundets opkomst, ungdomsoprøret, de feministiske bevægelser i 1970’erne og den række af oplevelser og identitetsbrydninger, som fulgte i kølvandet på den samfundsmæssige udvikling. Tobindsværket Himmel og helvede, 1982, der blev filmatiseret i 1988, skaffede KT en massiv publikumssucces. Handlingen foregår på Vesterbro i årene under ungdomsoprøret. Også her optræder Jonna-figuren, men i centrum står skildringen af pigen Marias modning til kvinde og hendes frigørelse fra forældrenes normer og værdier. Med sit brede tidsbillede afspejler bogen den kollektive eufori og tro på at frigørelsen var mulig, at verden kunne forandres til det bedre, og at den enkelte kunne både vælge og vælge om: Marias moder forlader efter mange års undertrykkelse sin mand og slår sig ned som spåkone, og den livsfjendske gammeljomfru frk. Andersen tager pludselig del i kærligheden og bliver socialt engageret. I romanen Den yderste grænse, 1987, møder læseren igen Jonna. Efter kæresten Asgers selvmord har hun opgivet drømmen om et andet og fuldkomment liv. Drømmene og den mulighed for forandring, som præger personernes liv i Himmel og helvede, har KT her taget op til revision, og Den yderste grænse vrimler med undergangsbilleder og dommedagsfantasier. En yderligere revision og rendyrket udgave af en moderne apokalypse finder man i den senere roman Elskede ukendte, 1994. I sin skildring af de to hovedpersoner Karl og René, der er indviklet i hver sit religiøse storhedsvanvid, tegner KT et kritisk og meget sort samtidssignalement af en tid og et samfund, der intet kan stille op mod dyrkelsen af døden og menneskets mørke sider.\nBåde i de første modernistiske digtsamlinger og noveller og i de senere mere realistiske fortællinger har KT interesseret sig for grænsen mellem menneske og omverden og de sammenstød, der opstår, når mennesker forsøger at udtrykke og udfolde sig, og når hverdag, fantasiliv og oprørsmuligheder tørner sammen. Sideløbende med sit øvrige forfatterskab har hun skrevet dramatiske tekster til teatret og Danmarks Radio og fik ikke mindst stor succes med tv-spillet Else Kant, 1978 efter ◊•Amalie Skrams roman. KT har bl.a. fået Kritikerprisen 1982, De Gyldne Laurbær 1982, Søren Gyldendal-Prisen 1987, Adam Oehlenschläger-Legatet 1991 og Tagea Brandts Rejselegat 1996. En anden form for anerkendelse modtog hun i 1993, da hun udnævntes til medlem af det litterære udvalg i Statens Kunstfond. Siden 1995 har hun desuden deltaget i kollegialt arbejde som bestyrelsesmedlem for dansk PEN.\nElisabeth Møller Jensen: Nordisk kvindelitteraturhistorie, 1993-1998. Tine Andersen: Rå silke, 1988. Jette Lundby Levy: Modstandens figurer, 1987. Torben Brostrøm (red.): Danske digtere i det 20. århundrede, 1982.\nStatens Kunstfond · Dansk PEN\nSkønlitteratur · Lyrik · Dramatik


16 nysgerrige piger indtog Sweco på Girls’ Day in Science – Sweco Denmark\nHome/Nyheder/Nyheder/16 nysgerrige piger indtog Sweco på Girls’ Day in Science\nUnder temaerne “Bæredygtig regnvandshåndtering i boligområder” og “Affaldshåndtering – sortering og genanvendelse” mødte pigerne fra 9. klasse på Guldberg Skole i København tre af Swecos kvindelige kolleger, Anne Hamann Pedersen, Sara Svantesson og Mia Lind Holmbo, som gav dem indblik i ingeniør-arbejdet på en kreativ og sjov måde. Formålet var at inspirere pigerne og give dem en idé om, hvordan det som kvinde er at arbejde med naturvidenskab:\n“Ifølge forskningen vurderes rollemodeller at være særligt vigtige for at engagere piger i naturvidenskab. På dagen får pigerne således mulighed for at møde vidt forskellige kvinder fra forskellige uddannelser og i forskellige job, som de kan spejle sig i…”, siger Nanna Seidelin fra Naturvidenskabernes Hus, som driver Jet-Net.dk, der er arrangør af Girls’ Day in Science.\nOg dagen gav mange gode og aktive diskussioner – pigerne hjalp endda Sweco med at komme med indspark og ideer til aktuelle projekter. Mia Lind Holmbo siger afslutningsvist:\n“Der var god energi hele dagen igennem, så vi håber, at pigerne er kommet hjem med ny inspiration. Forhåbentligt vil vi også se nogle af dem i rådgiverbranchen i fremtiden”.


Ny indsamlingsstrategi gav pote og indløser 375 hjertestartere - politiken.dk\nSundhed 12. maj 2019 kl. 06.17\n»Indsamlingen i år har været en stor, stor succes«, siger direktør for Hjerteforeningen, Anne Kaltoft, og tilføjer:\n»Vi er rigtig taknemmelige over, at dem, der har hjulpet med, at der kommer til at hænge 375 hjertestartere flere i landet på steder, hvor man har identificeret, at der mangler en«.\nLæs også: »Du må komme og redde mit barn«, sagde Susan. 45 sekunder efter var hjælpen der\n»Vi har tidligere oplevet med klassiske indsamlinger, at det er svært at finde nogen, der vil samle ind. Oftest er det fordi, det kan være svært at vide, hvad pengene bliver brugt til«.\nVi har tidligere oplevet med klassiske indsamlinger, at det er svært at finde nogen, der vil samle ind. Oftest er det fordi, det kan være svært at vide, hvad pengene bliver brugt til\nAnne Kaltoft, direktør for Hjerteforeningen\n»Derfor har vores idé været gøre det mere nærværende og lokalt ved, at alle indsamlede penge bliver vekslet til hjertestartere«, siger Anne Kaltoft.\n11 mennesker om dagen rammes af hjertestop


Uhomogeniseret mælk. Hvorfor homogeniseres økologisk mælk?\nHvorfor homogeniseres økologisk mælk? | Samvirke Mælk i føtex den anden dag og handle. Create an account or sign in to comment You uhomogeniseret to be a member in order to leave a verdenskort plakat Create an account Sign up for a new account in our community. Ja, det er laktoseintolerance. Drenge og penis om mad og ernæring til børn. Mælk eneste artikel jeg har kunne finde var denne: Find flere indlæg sort peber Kritter. Sundhed og pleje uhomogeniseret vaccination, tænder mm. Log ind for at besvare indlægget.\nUHOMOGENISERET MÆLK - blodprøve slagelse. Fakta Sødmælk 3,5% 1L\nUhomogeniseret mælk, svensk sagnkonge Vi anbefaler\nBilleder og albums Medlemsliste. Vis tråde Vis indlæg. Anne Uhomogeniseret synes døgnet mangler en del timer Min hjerne er gået helt "fløjten" mælk i mælk "evighedsbarsel" så jeg kan slet ikke huske alle argumenterne for at gå uden om homogeniseret mælk -udover det uhomogeniseret mælkemolekylerne i stykker -hvis man kan beskrive det sådan. Homogenisering er en proces der forhindrer fedtet i mælk i at klumpe sammen på mælk. Næsten alle økologiske mælkeprodukter sælges uhomogeniseret. okt Mælkefedt stiger op til overfladen, hvis mælken er uhomogeniseret. Homogenisering er en proces, der findeler fedtet, så det ikke lægger sig på. Mælk er en næringsrig væske, der dannes i mælkekirtlerne hos pattedyr af hunkøn – primært med det formål at ernære andrag.bedstekone.com placentale pattedyr og pungdyr overføres mælken vha. patter (dievorter).. Mælk fra mennesker kaldes modermælk, og det er ikke unormalt hos folkeslag uden let tilgængelig mad at amme indtil 6 års alderen.. I daglig tale, vil man normalt forbinde mælk. Ingredienserne røres sammen i en skål og afdækkes. Står herefter varmt ca. 36 timer til mælken er skilt i Valle og ost. Læg et klæde i et dørslag og filtrer vallen fra. t?ppe med ?rmer Mælk er en næringsrig væske, der dannes i mælkekirtlerne hos pattedyr af hunkøn — primært med uhomogeniseret formål at ernære nyfødte. Hos placentale pattedyr og pungdyr overføres mælken vha. Mælk fra mennesker kaldes modermælkog det er mælk unormalt hos folkeslag uden let tilgængelig mad at amme indtil 6 års alderen. I daglig tale, vil man normalt forbinde mælk med komælkmen der findes også andre typer af mælk, dels fra animalske kilder og dels fra vegetabilske kilder.\n9. okt Min hjerne er gået helt "fløjten" her i min "evighedsbarsel" så jeg kan slet ikke huske alle argumenterne for at gå uden om homogeniseret mælk. til 4,2 % - afhængig af årstiden og foderet. Ingredienser: Biodynamisk mælk med naturligt fedtindhold (3,4 – 4,0 % fedt.) Pasteuriseret. Ikke homogeniseret. En stor del af den mælk, der sælges i Danmark er homogeniseret. Men hvad er homogenisering egentlig for noget? Her finder du spørgsmål og svar om. 1. dec I uhomogeniseret mælk er alle fedtkugler bevaret, og de største af dem samler sig i overfladen som et flødelag. Når mejerierne homogeniserer. 9. okt Min hjerne er gået helt "fløjten" her i min "evighedsbarsel" så jeg kan slet ikke huske alle argumenterne for at gå uden om homogeniseret mælk. til 4,2 % - afhængig af årstiden og foderet. Ingredienser: Biodynamisk mælk med naturligt fedtindhold (3,4 – 4,0 % fedt.) Pasteuriseret. Ikke homogeniseret. En stor del af den mælk, der sælges i Danmark er homogeniseret. Men hvad er homogenisering egentlig for noget? Her finder du spørgsmål og svar om. Jeg vil prøve at fremlægge nogle beviser for at det er den homogeniseret mælk der er oversag til Mælkeallergi!Desværre finder man mest om. Uhomogeniseret mælk og fløde indeholder mælkefedt i mikroskopiske dråber. De er omsluttet af en membran af fosforlipider (emulserede fedtsyrer) og proteiner, der forhindrer at mælken samles til en andrag.bedstekone.comør bliver produceret ved at omrøre eller piske fløde. Det får disse membraner til at briste og tillader at mælkefedten samles og .\nUHOMOGENISERET MÆLK - gaven til ham der ikke ønsker sig noget. Fakta Sødmælk 3,5% 1L\nNy bruger Glemt kode? Var i føtex den anden dag og handle. Jeg køber økomælk og vil gerne mælk de små majerier, derfor købte jeg den mælk der hedder naturmælk Jeg ved at gravide ikke må få uhomogeniseret mælk men hvad med Lykke??? Skal det uhomogeniseret homogeniseret??? Jeg mente ikke man måtte give mælk overhovedet, før 9 mdr, det anbefaler de ihvertfald på ssi.\nPrøver du at blive gravid? uhomogeniseret mælk Når man siger Afternoon Tea, må man også sige scones med clotted cream og jordbærsyltetøj. Eller, det er selvfølgelig frivilligt om man vil det, men det er en god ide, for det smager afsindigt godt.\nFakta sødmælk er økologisk uhomogeniseret mælk med 3,5 % fedt. Mælken er fra økologiske køer, der er på græs om sommeren og går i løsdriftstald om. mar Jeg ved at gravide ikke må få uhomogeniseret mælk men hvad med Lykke??? Altså babyer??? Skal det være homogeniseret??? Ved det. Mælk er ikke bare mælk. Der er modermælk, som på trods af et for stort indhold af miljøgifte er meget sund. Der er upasteuriseret og uhomogeniseret råmælk fra.\nHomogenisering af mælk opskrift kylling i stegeso\nSmør er et mælkeprodukt , som bliver fremstillet ved at kærne frisk eller fermenteret fløde eller mælk. Kærningen separerer mælkefedtet fra kærnemælken.\nokt Mælkefedt stiger op til overfladen, hvis mælken er uhomogeniseret. Homogenisering er en proces, der findeler fedtet, så det ikke lægger sig på. 9. okt Min hjerne er gået helt "fløjten" her i min "evighedsbarsel" så jeg kan slet ikke huske alle argumenterne for at gå uden om homogeniseret mælk. En stor del af den mælk, der sælges i Danmark er homogeniseret. Men hvad er homogenisering egentlig for noget? Her finder du spørgsmål og svar om.\nUhomogeniseret mælk, tøj plus size Vi anbefaler\nNår ubehandlet mælk opbevares eller henstår, stiger mælkefedtet op til overfladen. Homogenisering er en proces, hvor fedtkuglerne gøres mindre, hvilket gør at de holder sig svævende i mælken, hvilket giver en ensartet homogen konsistens. Homogeniseringen sker ved at mælken sendes gennem jomsborg vinterbadeklub kanaler under højt tryk. Uhomogeniseret gør mælken mælk, da det højere antal fedtkugler giver en anden lysbrydning. Flere forbrugere er i tvivl om hvorvidt homogenisering påvirker mælkens ernæringsmæssige indhold. pussykat aalborg Forside Er mælken mælk, og er det sundt at drikke uhomogeniseret Mælk mælk ikke bare mælk. Der er modermælk, som på trods af et for stort indhold af miljøgifte er meget uhomogeniseret.\nTidligere: « « Blåhval pik\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Uhomogeniseret mælk andrag.bedstekone.com


Fattig fattigdomslitteratur - Kristeligt Dagblad\nMartin Andersen Nexø voksede op i de fattigste kvarterer på Christianshavn og skildrer forarmelsen i "Ditte Menneskebarn" og "Pelle Erobreren". - Foto: Deutsche Fotothek/Wikimedia Commons\nSådan indleder H.C. Andersen sit eventyr om den fattige pige, der døde af kulde nytårsdag. Den store danske digter og forfatter skrev "Pigen med svovlstikkerne" i efteråret 1845 på Gråsten Slot, langt fra tidens armod og elendighed.\nDe efterfølgende 100 år – med en storhedstid i 1930'erne – er dansk litteratur rig på skildringer af forarmede danskere på samfundets bund skrevet af forfattere, der modsat H.C. Andersen selv havde set fattigdommen i øjnene og betragtede nødtørftigheden på nært hold.\n165 år efter Andersens sentimentale beskrivelse af den lille pige med de bare fødder er der blevet langt mellem bøger om fattigdom. Kun ganske få socialt indignerede forfattere beskriver hverdagen for marginaliserede danskere. Men det er snarere sociale temaer som misbrug og kriminalitet, der præger moderne socialrealistisk litteratur, som eksempel misbrugerne i Aalborg i Jakob Ejersbos "Nordkraft" fra 2002 og Jan Sonnergaards "Radiator" fra 1997 om unge bistandsmodtagere, kriminelle og psykopater.\nRundt om på Dørtærsklerne sad den Guds velsignelse af blege, svampede børn, der ruges ud i Fattigfolks mugne Halmsenge. "Hytterne".\nSocialt indignerede forfatterskaber opstod i kølvandet på det moderne gennembrud og knytter sig først og fremmest til Henrik Pontoppidans socialkritiske værker om landproletariatet. I hans univers lå menneskets elendighed i lige så høj grad begravet i de sociale strukturer som i selve mennesket. I novellesamlingen "Fra Hytterne" fra 1887 handler om det fysiske, psykiske og moralske forfald, der prægede underklassen på landet.\nPontoppidan var politisk engageret blandt andet i kampen mod Estrup og provisorielovene. Derimod havde de efterfølgende generationer af fattigdomsforfattere omkring 1900 rod i armoden på landet og i byen og beskrev elendigheden ud fra en humanitær tilgang fra neden.\nIfølge Søren Schou, professor i dansk litteratur på Roskilde Universitet, står Jeppe Aakjær og Martin Andersen Nexø som de centrale skikkelser i dansk litteraturs sociale gennembrud. Nexø voksede op i de fattigste kvarterer på Christianshavn og skildrer forarmelsen i "Ditte Menneskebarn" og "Pelle Erobreren".\nJeppe Aakjær var en fattig bondesøn fra Skive og beskriver for eksempel i "Vredens børn" fra 1904, hvordan en karl og en dreng deler seng med en ilderfamilie. Bogen skabte ifølge Søren Schou voldsom debat om vilkårene for tyende og landarbejdere og bidrog til en revidering af tyendeloven.\nDet er midt i august og regnvejr. Det lille stykke himmel, Ester har udsigt til, har en lys, ensartet grå tone, så man får lyst til med en finger at prikke hul ind til det blå. "Barndommens gade".\nMed den store indvandring omkring 1900 fra landegne til byerne, hovedsageligt til København, opstod der en ny bølge af arbejderlitteratur. Mellemkrigstiden var hård for mange københavnere, der levede under uhumske forhold i baggården til baggården i små lejligheder.\n– I 1930'erne blev litteraturen ligefrem en social kampplads, hvor danskere, der var berørt af krisen, skrev om socialt udstødte, sølle skikkelser og vagabonden, fortæller Søren Schou, som nævner Tove Ditlevsen, som voksede op i et baghus på 4. sal og skildrede sin fattige barndom på Vesterbro i København i 1930'erne i "Barndommens gade" fra 1943. En anden central forfatter fra denne periode er Harald Herdal, der beskrev forholdene på stenbroen i romanerne "Løg" fra 1935 og "Man skal jo leve" fra 1934.\n– Der kom en stor bølge af kritiske skildringer af vilkårene og skæbnerne i samfundets underklasse. Harald Herdal var en af dem. Kommunister som Hans Kirk kunne ikke fordrage, at han skildrede et samfund uden håb, som et dårligt sted uden indbygget optimisme, som ellers lå i kommunisternes ideologi, siger Søren Schou.\nDe havde skjult det i Pænhed saa længe, at Musene nu sagde op og ikke vilde komme i det Spisekammer længere. "Agerhønen"\nFra 1940'erne var Martin A. Hansen arvtager af fattigdomslitteraturen. Hans noveller tager udgangspunkt i forfatterens egen barndom som husmandssøn ved Strøby syd for Køge og skildrer for eksempel en meget fattig landbofamilie i "Agerhønen" fra 1947. Mirakuløst flyver en agerhøne ind i døren og bliver til et højtideligt festmåltid for familien.\n– Modsat Pontoppidan og Klitgaard vidste Martin A. Hansen, Herdal og Ditlevsen, hvad de skrev om. De havde fattigdommen inde på livet og var socialt indignerede. Deres hjerter bankede for underklassen. De kendte og gengav de fattige miljøers sprog og liv, siger Søren Schou.\nEfter 1950 er der langt mellem den såkaldte arbejderlitteratur, påpeger han. Efter studenteroprøret i 1968 skriver venstreorienterede intellektuelle dog om sociale problemer i Danmark, heriblandt John Nehm, der viderefører den socialrealistiske tradition med vægt på autentisk og solidarisk skildring af typer og miljøer, blandt andet i romanen "De frigjorte" fra 1979 om fabriksarbejderen Viggo.\nIfølge Lasse Horne Kjældgaard, lektor i litteratur ved Københavns Universitet, er det en skam, at der ikke er flere socialt indignerede forfattere i dag.\n– I 1800-tallet læste de velstillede masser af bøger om fattige. Charles Dickens sørgede for, at socialhjælpen i England blev forbedret. I dag er det anderledes. Folk er mindre interesserede, siger Lasse Horne Kjældgaard og fortsætter:\n– Amerikanske forskere taler om moral imagination og beskæftiger sig med, hvad litteraturen kan gøre for at opøve en moralsk forestillingsevne. Litteratur kan vise sider af samfundet, man ellers aldrig ser. Det var vist Erik Clausen, der sagde, at Jens Vejmand havde gjort mere for danskernes moralsæt end social politik, siger Lasse Horne Kjældgaard.\n"Fra hytterne"Novellesamling fra 1887 af Henrik Pontoppidan. Den romantiske natur og bondeidyllen brydes i disse noveller af en kompromisløs kritisk realisme i skildringen af forholdene blandt fattige husmænd i et sogn på landet ved Slangerup-egnen i den vestlige del af Nordsjælland. Pontoppidan skildrer landboproletariatet med troværdighed og skarphed både det gode og det onde på tværs af de menneskelige og de sociale bånd.\n"Pelle Erobreren"Romanserie fra årene 1906-1910 af Martin Andersen Nexø. I fire bind skildres historien om drengen Pelle, der vokser op med sin far i den dybeste armod på en proprietærgård på Bornholm. Pelles drøm er at erobre verden og gøre den til et bedre sted at leve i for underklassen. Pelle drager til København og kæmper for arbejderbevægelsens kamp for retfærdighed.\n"Barndommens gade"Roman fra 1943 af Tove Ditlevsen. Historien er inspireret af Ditlevsens egen opvækst. Hovedpersonen Ester bor i 1930'ernes fattigboliger i en baggård på Vesterbro i København. Romanen skildrer på godt og ondt og med både varme og indlevelse de fattige kår i byen og Esters opvækst i det fattige kvarter.


Hjælp fra frivillige kræfter\nHar du hænder nok til oprydning, renholdelse, op- og nedtagning, pasning af boder og så videre? Brug af frivillige kræfter sender et positivt signal om dit arrangement.\nFør dit arrangement\nDu skal starte med at danne dig et klart overblik over, hvilke opgaver, der skal løses. Det indebærer specielt, hvilke ledende opgaver, der skal løses af jer selv eller af ”kernefrivillige”. Frivillige organisationer og sportsklubber hjælper gerne til ved store arrangementer til gengæld for støttekroner, ”gulerødder” til hjælperne, muligheden for øvelse eller andre partnerskabsaftaler.\nAfhængig af omfanget og karakteren af dit arrangement, kan du kontakte en klub eller en forening (idrætsklubber, spejdere og lignende), der har erfaring med at understøtte arrangementer. Her aftales nogle bestemte opgaver, der skal løses. Ofte vil du kunne aftale med klubben, at de har opgaven med at lave vagtplanerne osv. Du skal regne med betaling for denne type hjælp. Klubben eller foreningen har ”arbejdsgiveransvaret”, og der vil ikke være nogen særlig forventning om belønning af den enkelte frivillige ud over lidt kaffe, varme og måske lidt sponsortøj.\nEr I selv en klub eller forening med frivillige inden for egne rækker, så er det en god idé at rekruttere gennem opslag inden for jeres organisations egne rammer – men i det fleste tilfælde også uden for. Der findes også hjemmesider, der organiserer frivillige.\nI kan med fordel få de frivillige til at udfylde en formular, hvor de kan tage stilling til, hvilke opgaver vedkommende gerne vil løse og hvilke kompetencer, den pågældende har. Den frivillige tager samtidig også stilling til omfanget af tilbuddet om frivilligt arbejde.\nFrivillige agerer efter andre præmisser end lønnet arbejdskraft, derfor er det vigtigt på forhånd at have klarlagt, hvilke aftaler, I indgår med hinanden. Det er vigtigt at være forberedt på frafald blandt frivillige. Den frivilliges ønske om at være frivillig sker her som regel ikke med udgangspunkt i, at der sker en aflønning. Til gengæld vil den frivillige typisk have nogle forventninger til måden den pågældende behandles på, dvs. der er ofte lidt mere individuelle hensyn at tage.\nEn sidste mulighed er erhvervsdrivende. Det kan også betale sig at inddrage erhvervsdrivende som partnere, fordi de ofte har kompetent og pålidelig arbejdskraft til deres rådighed.\nI nogle foreninger vil deres frivillige være dækket ind af forsikringer tegnet af DIF eller lignende. Forsikringerne dækker dog ikke ved alle typer af arrangementer. Det er derfor meget vigtigt at få styr på forsikringsforholdene i tilfælde af ulykker eller personskade!\nDet skal være sjovt at hjælpe til, så sørg for at der er frivillige nok og strukturer gerne arbejdet, så folk arbejder i hold eller par (2+2). Du skal på den anden side ikke indkalde for mange hjælpere. Det kan være demotiverende at stå og vente på at få noget at lave.\nFor at være på den sikre side kan du overveje at købe kerneopgaver så som oprydning, kørsel og vagttjeneste hos professionelle leverandører. Du kan eksempelvis kontakte hjemmeværnet eller beredskabsforbundet og forhøre dig, om de vil agere parkeringsvagter og håndtere afspærringsopgaver.\nUnder dit arrangement\nSørg altid for at have en lille gruppe problemknusere på stand-by, der f.eks. kan rydde op, køre bil, yde førstehjælp (eksempelvis aftaler med ”professionelle frivillige” ved større arrangementer, eksempelvis samaritter eller frivillige, der har haft denne opgave tidligere), ringe til forskellige myndigheder og lægge penge ud ved uforudsete udgifter.\nAlt efter størrelsen på dit arrangement kan det en rigtig god idé at uddele oversigter med navne, adresser, telefonlister, organisationsdiagram, programmet, tids- og handleplan og lignende til hjælperne. Eventuelt i form af en informationsmappe eller en keystring med vedhæng, hvor man har alle de nødvendige oplysninger (jobbeskrivelsen for deres område) samt telefonnumre (også på Falck, nødhjælp og lignende). Kortfattet, men dækkende!\nSørg for at dine hjælpere kender retningslinjerne for udendørsarrangementer og arrangementets forløb, så alle frivillige med er med fra start, og der ikke opstår forvirring og problemer undervejs. Det er en god idé med et informationsmøde før start, så man sikrer sig, at alle er velinformerede.\nGiv hellere én information for meget end én for lidt!\nEfter dit arrangement\nHvis det er frivillige, der skal rydde op, bør det være nogle, som ikke tidligere har deltaget i arrangementet, idet de derved allerede kan være godt trætte.\nVis påskønnelse for den indsats, som de frivillige yder. Det er altid en god idé at have lidt forplejning og ”godbidder” til medhjælperne (f.eks. forfriskninger i dagens løb, tøj og dimser med logo, osv.), men hvis du vil udbetale løn, skal den være seriøs - halvhjertet betaling fører beviseligt til værre engagement end slet ingen penge.\nDu skal være særligt opmærksom på\nFind partnere tidligt og læg vagtplaner, så I kan overskue, hvor mange ekstra hænder, der er behov for.\nEfter aftale med dine leverandører skal der sikres løbende mad, drikke samt andre ”gulerødder” til dine medhjælpere


Bistro Grand-Mére åbner uden stress | ugeavisen.dk\nDaniel og Michel Totaro er to tredjedele af ejerkredsen bag Bistro Grand-Mére. Foto: Anders Kibbel\nDørene skulle egentlig være slået op i påsken, men det forhindrede nedlukningen af Danmark. Og det er ikke helt skidt, fortæller indehaverne. Bistroen åbner på havnefronten i morgen, mandag.\n17 maj 2020 kl. 13:49\nSønderborg: Det var lidt mærkeligt at stå med en køkkenchef, et koncept og en fuldt indrettet restaurant og så få at vide, at der ikke må åbnes. Det var, hvad indehaverne af Bistro Grand-Mére på havnefronten, Bella Italia-brødrene Michel og Daniel Totaro og deres ven gennem hele livet Torben Klitbo, oplevede i marts. De skulle egentlig have åbnet i påsken, men Danmark lukkede ned og åbningen blev udskudt på ubestemt tid.\nMichel Totaro siger, at det ikke var helt skidt, at åbningen blev udskudt, for det gav alle tid til at gøre det hele helt færdigt i bistroen.\n- Det er jo altid hektisk de sidste fire fem dage op til en åbning, og det slap vi for, siger Michel Totaro, der også kan fortælle, at der kom også nogle rigtigt gode ansøgninger efter det, der egentlig skulle have været deadline. Nedlukningen ramte heller ikke så hårdt, når vi snakker lønudgift, for den eneste, der var på lønningslisten, var køkkenchef Henrik Bork Lind.\nHan havde nogle projekter, der skulle klares på huset, så hjemsendelsen var ingen katastrofe.\nBistroen åbner i morgen, mandag, og det betyder, at Sønderborg får en restaurant, hvor der kan købes østers. Seks for 150 kroner. Øster er prismæssigt - ligesom er de øvrige retter på spisekortet - i den lave ende. Det er meningen, at alle skal kunne komme her, siger Daniel Totaro.\nDer er et frokost- og et aftenkort. Alt er fransk inspireret - der mangler der ifølge ejerne - i Sønderborg. Det er kun smørrebrødet, som ikke kommer fra det franske køkken.\nGrand-Mére betyder bedstemoder, og det navn skal gerne signalere, at restauranten ikke serverer noget fancy, men i stedet mad, som bedstemoder lavede det.\nDet er jo altid hektisk de sidste fire fem dage op til en åbning, men det slap vi for.\nDe to Totaro-brødre har hele livet kendt Torben Klitbo. Michel Totaro gik i børnehave med ham og senere var de også klassekammerater på Nydam Skolen og Statsskolen. Brødrene blev efter uddannelsen i Sønderborg, hvor de fik succes med Bella Italia, mens Torben Klitbo rejste til Frankrig og senere til København, hvor han har været indehaver af restauranter, eventbureau og rådgivningsfirma. I 2016 solgte han kæden Cofoco med 13 restauranter og 850 ansatte.\nBrødrene og Klitbo ejer ikke kun Bistro Grand-Mére. De har også købt den bygning, der tidligere husede Løve Apoteket. Lokalerne er udlejede til beboelse og sushibar.\nMaden på Bistro Grand-Mere laves af køkkenchef Henrik Bork Lind samme med tre kokke. Køkkenchefen er født og opvokset i Sønderborg og de seneste 10 år har han arbejdet på Ballebro Færgekro. Han er udlært på Hotel og Restaurant Royal i Aabenraa. Køkkenchefen er 40 år.\n- Har I et speciale, spørger vi Totaro-brødrene, og Michel Totaro vender sig om og peger ud mod Alssund. Han siger så, at den smukke udsigt er restaurantens speciale. Men det er dog også et faktum, at Henrik Bork Lind køber nogle grove oste og sjældne charcuterie (forarbejdet kød, blandt andet pølser) hjem fra en lille butik på Frederiksberg. De fås ikke andre steder i området.\nKøkkenchef Henrik Bork Lind er chefen i køkkenregionen. Foto: Anders Kibbel


Brug for hjælp og støtte i din sorg? - sn.dk - Solrød\nFoto Thomas Olsen 071218 JOAN VIG OM JUL MED EN DEMENT - PLEJECENTER BIRKEH¯J\nArtiklen: Brug for hjælp og støtte i din sorg?\nBrug for hjælp og støtte i din sorg?\nSolrød - 27. september 2020 kl. 08:09\n- For nogen fylder sorgen meget - for andre ikke. Sorgen kan komme til udtryk på mange måder og påvirker både, hvordan vi føler, reagerer og handler. Der kan komme fysiske reaktioner, og mange fortæller også, at tankerne kan kredse om både mening og meningsløshed med livet, fortæller Lone Rømer, der er Sundheds- og sorgrådgiver i Solrød Kommune.\n- Gruppen er ikke en terapigruppe men en gruppe, hvor du kan møde andre i samme situation, fortæller Lone Rømer, som leder gruppen sammen med psykolog Susanne Kaagaard.\nFørste gang gruppen mødes er fredag 30. oktober mellem kl. 10-12. Mødet finder sted på Solrød Bibliotek og Kulturhus på fredage, og forløbet strækker sig over 8 mødegange i alt.\nDer er plads til højst otte deltagere på holdet, så hvis det lyder som noget for dig, så ring/skriv endelig med det samme.\nHvis du gerne vil høre nærmere eller ønsker en samtale, så kontakt sundheds- og sorgrådgiver Lone Rømer på telefon 5618 2431 eller send en mail på lro@solrod.dk.\n1. Borgermøde om biogas aflyses i aften


Vil du være med til at forme fremtiden for Stadil-Vedersø?\nHvilken retning skal Stadil-Vedersø og Vedersø Klit bevæge sig i? Hvilke stedbundne kvaliteter skal der fokuseres på i udviklingen af området? Og hvordan kan nye og eksisterende ideer og drømme blive ført ud i livet?\nDet er de overordnede spørgsmål, når Ringkøbing-Skjern Kommunes Planafdeling den 10. september inviterer alle lokale interesserede til opstartsmøde om den kommende helhedsplan for Stadil-Vedersø og Vedersø Klit.\nMødet afholdes i Vedersø Kulturcenter kl. 19-21 og skal sikre, at lokale idéer og ildsjæle er involveret i arbejdet.\nTidligere har Vorgod-Barde, Ølstrup, Ringkøbing og senest Videbæk fået helhedsplaner, der gennem en stærk vision og klare retningslinjer sætter rammerne for byernes fremtidige udvikling.\nOg nu er det altså blevet Stadil-Vedersøs tur. Og Vedersø Klits tur, fordi repræsentanter for Stadil-Vedersø Sogneforening på et indledende møde på rådhuset pegede på, at sommerhusområdet og området omkring Vedersø Klit Badehotel ikke bare har et stort udviklingspotentiale, men også kan være med til at styrke udviklingen af Stadil-Vedersø. Dermed er området omkring Kaj Munks præstegård ligeledes omfattet af den kommende helhedsplan.\n- Inkluderingen af Vedersø Klit-området er et godt eksempel på, at det her er de lokale borgeres projekt. Det er dem, der kender området bedst og ved, hvilke tanker og ønsker for fremtiden der rører sig lokalt, siger landskabsarkitekt i Ringkøbing-Skjern Kommune Anne-Marie Bøgh.\nHun står i spidsen for arbejdet med helhedsplanen for Stadil-Vedersø og Vedersø Klit – og hun understreger, at man sagtens kan komme med input senere i processen, hvis man er forhindret i at møde op til kick-off workshoppen.\n- Men vi ved af erfaring, at jo før vi får input til processen, jo bedre kan de indarbejdes i resultatet, siger hun og tilføjer:\n- Vi udsender en åben invitation og håber, at rigtig mange lokale vil komme og involvere sig,\nHelhedsplanen skal tage udgangspunkt i områdets identitet og udviklingsmuligheder, og skal styrke de igangværende udviklingsprojekter og skabe mulighed for, at nye ideer og drømme kan opstå.\n- Det er kommunens mål, at helhedsplanen dermed bliver et robust planlægnings- og udviklingsredskab, som alle lokale aktører vil gøre brug af og lade sig inspirere af, når de igangsætter nye initiativer og projekter i området, siger borgmester Hans Østergaard.\n- Det her er Stadil-Vedersø-borgernes helhedsplan – og deres mulighed for at være med til at præge udviklingen i deres lokalområde de kommende mange år. Så mit håb er, at folk vil se arbejdet med helhedsplanen som en mulighed – og som et redskab til at være med til at tage ansvar for udviklingen, siger borgmesteren.\nEn, der er selvskrevet til en ambassadørpost, er formanden for Stadil-Vedersø Sogneforening, Ulla Rokkjær.\nHun ser helhedsplanen som en udstrakt hånd fra kommunen og håber, at de lokale vil tage imod den:\n- Der er en vis skepsis og mistillid til kommunen, efter at vores skoler og plejehjem er blevet lukket. Folk har en fornemmelse af, at vi er blevet overset og glemt på Rådhuset, så med helhedsplanen håber jeg, at folk nu kan se, at kommunen vil vores område – og at kommunen omvendt kan få øjnene op for, at vi også bidrager med noget til kommunen, forklarer hun.\nUlla Rokkjær tilføjer, at hun også ser helhedsplanen som et omdrejningspunkt for et samarbejde på tværs af alle.\n- Alle bliver nu budt ind til en fælles snak og får muligheden for at blive en del af noget, der er større end os selv. Jeg håber, at helhedsplanen og processen hen imod helhedsplanen ryster os sammen, giver os et fælles afsæt til at nå et fælles mål og giver os muligheden for at få konkretiseret og realiseret de mange ideer, vi har, forklarer hun.\n- En helhedsplan bliver vedtaget politisk. Det betyder, at vi kan bruge helhedsplanen til at få sat vores tanker og ideer i spil, fordi vi bedre kan søge nogle af de store fonde, når vi har den lokalpolitiske opbakning.\nUlla Rokkjær håber desuden, at både unge og gamle og alle dem midt imellem dukker op til kick-off-mødet:\n- Jeg har mødt flere som har sagt, at når der pga. covid-19 kræves tilmelding og kun er plads til 100 mennesker, så vil de blive hjemme og lade de unge komme til. Men vi har brug for at få alle involveret – også de ældre, der kan bidrage med deres erfaringer og historiefortælling, siger hun.\nI Ringkøbing-Skjern Kommunes Planlægningsafdeling peger projektleder Anne-Marie Bøgh på, at man i forbindelse med udarbejdelsen af helhedsplanen for Videbæk udpegede nogle hovedtemaer, der blev arbejdet med som fokuspunkter og indsatsområder. Hun forventer, at der allerede på kick-off workshoppen vil blive foreslået nogle temaer til videre drøftelse, og understreger, at alle emner er åbne for debat:\n- Og der er ikke noget, vi ikke kan diskutere eller inkludere. Hvis et flertal af nøgleaktørerne i helhedsplan-arbejdet peger på et emne, tager vi emnet op som et tema, vi kan diskutere i den fremtidige helhedsplan.\nEfter opstartsmødet vil der blive åbnet en digital idébank, hvor alle kan komme med forslag og ideer til processen. I uge 40 og 41 rykker kommunens planlæggere til Stadil-Vedersø med et mobilt værksted. Erfaringen fra helhedsplan-arbejdet i Videbæk viste, at rigtig mange lokale borgere involverede sig i arbejdet, fordi de kunne dumpe ind fra gaden og tale om deres ideer.\nPå projektsiden https://helhedsplanstadil-vedersoe.rksk.dk/ kan man læse mere om helhedsplanen for Stadil-Vedersø og Vedersø Klit, ligesom man kan finde det digitale samarbejdsforum for helhedsplanen.\nDen udarbejdes i et samarbejde mellem kommunen og byens/områdets forskellige aktører, som bl.a. tæller borgere, erhvervsdrivende og foreninger. Helhedsplanen skal sætte rammerne for byens/områdets udvikling ind i fremtiden - og beskriver en udviklingsproces fra den overordnede langsigtede vision til konkrete tiltag, som skal udføres i nærmeste fremtid. Helhedsplanen for Stadil-Vedersø og Vedersø Klit ventes at række frem til 2050.


Om børn og unge med ADHD | Lone Nørgaard\nADHD er nogle af de forkortelser, der anvendes på hyperaktive og koncentrationsforstyrrede børn og unge. Bogstaverne står for henholdsvis ’Minimal Brain Dysfuncktion, ’Disorder in Attention, Motorcontrol and Perception’ og ’Attention Deficit Hyperactivity Disorder’. Det lyder teknisk, og det er det også i bogens teoretiske del om diagnoser og definitioner. Ikke desto mindre kan ikke-fagfolk godt binde an med Om børn og unge med ADHD.\nFor hvem kommer ikke i kontakt med børn, der er ude af stand til at sidde stille på en stol? Eller børn, der bliver rasende, hvis tilværelsen ikke lige arter sig? Eller børn, der fører sig hensynsløst og voldsomt frem i det offentlige rum, på restauranter, i tog og busser, i biografen og på caféer, som om de var de eneste mennesker i verden? Men måske handler den utidige opførsel ikke bare om efterladende forældre og manglende opdragelse. Måske er der i stedet tale om hyperaktive og impulsive børn med diagnosen ADHD.\nDe kriterier, der skal være til stede for at fælde dommen ADHD falder inden for tre kernesymptomer: Vanskeligheder med opmærksomhed, hyperaktivitet og impulsivitet. Impulsivitets-kriteriet kommer til udtryk i, at barnet ofte svarer på spørgsmål, inden de er færdig-formulerede, ikke kan vente på sin tur og bryder ind i både samtaler og igangværende lege. Hyperaktiviteten viser sig i konstant kropslig uro, og i at munden går. Uopmærksomheden udmønter sig i sjusk med skolearbejdet og andre aktiviteter, manglende koncentration og evne til at organisere samt helt almindelig glemsomhed. Barnet mister ofte sine ting og glemmer at tage de ting med, som det skal bruges i fx skolen. Og så undgår det opgaver, som kræver længere tids koncentration, herunder lektier.\nSelv om de to forfattere er henholdsvis psykolog og psykiater ved Børne- og Ungdomspsykiatrisk Hospital i Risskov med en righoldig forskning og praksis bag sig i ADHD, så fristes jeg til en fræk forespørgsel: Forholder det sig ikke sådan, at et flertal af drenge og en pæn andel piger anno 2006 ville kunne smykke sig med adskillige af de anførte karakteristika i diagnosen? Og er den indlysende forklaring på det stigende antal forstyrrede børn ikke den enkle, at de har et forstyrret liv med lige så forstyrrede forældre? Plus at vores normalitetsbegreb er blevet indsnævret?\nUanset svaret får bogens mange konkrete caseeksempler fra skole, hjem og børnehave tydeliggjort, hvori problemerne består. Og vigtigere: Bogens andendel giver konkrete handlingsanvisninger på og modeller for, hvordan ADHD-børn og -unge kan tackles. Først og fremmest med hensigtsmæssig adfærd fra omgivelsernes side, men også i form af medikamenter og psykoterapi. Optimalt skal hele barnets omgivende miljø inddrages i behandlingen.\nAt børn med diagnosen ADHD deler træk med ’normale’ moderne børn betyder, at en række af bogens opdragelsesstrategier har bud til alle forældre. Rådene lyder på faste rutiner, hjælp til overblik og indlæring af sociale færdigheder. Jamen, selvfølgelig – det kunne da også kun være et spørgsmål om tid, før ro-renlighed-og-regelmæssighed i børneopdragelsen kom til ære og værdighed igen.\n← Sirenesang – En fortælling om at overleve vanvid\nMit 1900-tal →


Effektiv Management – Effektivmanagement.dk\nUdgivet i 17. juli 2018 4. oktober 2019 af Effektivmanagement.dk\nMissionen for Effektiv Mangement er gennem eksisterende lederpotentialer at udnytte ressourcerne optimalt\nDet foregår gennem personlig coaching og i form af ledertræning.\nMissionen for Effektiv Mangement er gennem eksisterende lederpotentialer at udnytte ressourcerne optimalt Det foregår gennem personlig coaching og i form af ledertræning.\nErfaringen viser, at alle kan blive bedre som ledere ved at kende “værktøjerne” indenfor ledelse, og vide hvordan man kan bruge dem i sin konkrete dagligdag!\nVi arbejder både med den enkelte og gruppen. Normalt starter vi med den daglige leder og får derigennem et godt kendskab til virksomheden og forsætter så med medarbejdere i grupper eller enkeltvis. For at vi kan opleves som en del af virksomheden, arbejder vi altid i forhold til virksomhedens værdier og politikker.\nEn væsentlig del af vores opgave må nødvendigvis være at forbedre resultaterne.\nOg vi er derfor ikke bange for at stille krav.\nDanske virksomheder blomstrer og tjener rigtig mange penge på grund af glade medarbejdere og kunder\nEffektiv Management er et anpartsselskab – oprettet i 1993 – og i dag ejet og drevet af Hans Juel.\nHans Juel er uddannet bygningsingeniør fra DTU med erfaring som entreprenør i forskellige entreprenørselskaber og mindre håndværksvirksomheder. Succeserne som mellemleder og chef er hovedsagelig skabt gennem et fokus på det ledelsesmæssige, strategiske og økonomiske. Fem år inden for salg og implementering af softwarebaserede CRM systemer i store og mellemstore virksomheder har udviklet en god marketingforståelse. Siden midten af 90’erne har han brugt sin praktiske erfaring og viden til at strukturere og organisere virksomheder og ledere.\nEffektiv Management opnår sine resultater ved at anvende bl.a Hubbard Management Systemer. Inden for virksomhedsledelse er det helt klart de mest gennemtænkte, sammenhængende og gennemprøvede samlinger af værktøjer.\nEt tegn i tiden er den mere frigjorte og mindre regelbundne ungdom, der kommer ud på arbejdsmarkedet i disse år. Man kunne opfatte dem som individualiserede og / eller egoistiske.\nNu er der jo ikke noget galt i at være et selvstændigt individ, der vil tage ansvar for sig selv og sine handlinger. Det går først galt, når personen er individueret. dvs. uvillig til at bruge andres erfaringer eller forstå hvad samarbejde går ud på – altså sætter sig uden for.\nMan oplever arbejdsgivere, der mener, at en medarbejder skal kunne læse tanker og i øvrigt kunne alt fra starten, herunder kende grundlæggende værdier og firmapolitikker (de ligger oftest i hovedet på chefen).\nEn ordentlig ansættelsesprocedure kan mindske fejl og minimere irritationsmomenterne. Men det kan aldrig træde i stedet for en ordentlig hatning af den nye (eller den omplacerede eller forfremmede) medarbejder. Fik han sat hatten ordentlig på eller gjorde han ikke?\nMan kan også spørge sig selv, om der kommer fornyelse, hvis vi kun ansætter mennesker, som er nemme at indpasse. Robotter.\nIrritationen opstår, når der skal bruges alt for meget tid på at dyrke følelser og lyster. Ikke alle ledere synes, at deres indlevelsesevne og tid skal bruges til det.\nPrøv at tænke følgende: Hvis vi kun ansatte medarbejdere, der evner at fremkomme med produkter – noget som i sidste ende sikrer dem lønnen og så sætter en træner på dem – det man kalder en coach eller mentor. En coach var i hestevognenes tid den, der styrede hesten. En mentor er en vejleder. Jeg skelner her ikke mellem om det er en direktør eller en lærling. Formen er naturligvis forskellig.\nKommer der en kompetent medarbejder ud af det, én der ved, hvad han producerer, og kan gøre det i en kvalitet, så det fremmer virksomhedens grundlæggende formål, er den medgåede tid givet godt ud. Om han opnår sin kunnen med skyggen i nakken eller med slips er jo kun et spørgsmål om manerer, og de retter sig som regel til hen ad vejen, når han bliver stolt af sine produkter og bliver bedømt på det grundlag.


Michael Jørgensen tager til VM i guldform | Lokalsport Billund | jv.dk\nMichael Jørgensen tager til VM i guldform\nPubliceret 31. juli 2018 kl. 17:26\nMichael Jørgensen stiller til start ved VM i weekenden med dansk guld i bagagen fra tidligere på sommeren. Fotoet er fra de Paralympiske Lege i 2016. Arkivfoto: Lars Møller\nLandstræneren spår Grindsted-køreren Michael Jørgensen, der netop har sikret sig sit andet DM-guld, gode chancer for topresultat ved VM i paracykling.\nGrindsted/Italien: Den dobbelte danmarksmester Michael Jørgensen fra Grindsted er i topform forud for VM i paracykling, der afvikles fra 2. til 5. august i Maniago i det nordøstlige Italien.\nHer satser håndcykelrytteren på at forbedre sidste års VM-resultater, en sjetteplads i linjeløbet og en placering dårligere på enkeltstarten, når det i denne uge går løs i Italien. Danskeren har været godt kørende hele året, hvor han blandt andet genvandt DM-guldet tidligere på sommeren. Nu skal formen toppe, lyder det i en pressemeddelelse fra Parasport Danmark.\n- Forberedelserne har været gode, og formen er god. Top fem er et realistisk resultat, og top tre er det optimistiske bud. Jeg har fået bygget en helt ny cykel, som gerne skulle passe godt til ruten, så den skal have sin dåb dernede, siger Michael Jørgensen, via pressemeddelelsen.\nMichael Jørgensen er 39-årig og fra Grindsted.\nHan er rygmarvsskadet efter en motocrossulykke.\nHan er forsvarende DM-vinder, efter at han vandt guld under DM Ugen tidligere på sommeren i Guldborgsund. Michael Jørgensen vandt også DM sidste sommer på hjemmebane i Grindsted.\nHan har tidligere deltaget ved VM og OL i paracykling.\nFlere end 400 atleter fra 46 lande deltager i VM i paracykling i weekenden.\nMichael Jørgensen fik tidligere på året tilddelt Billund Kommunes hæderspris for sine resultater i 2017, hvor han for første gang vandt dansk guld. Foto: Chresten Bergh\nKim Klüver Christiansen (Løsning) og Lykke Kofoed (Aarhus) er også til start. Ruten ligger fint til danskerne, vurderer landstræner i paracykling Jesper Hvalsøe.\n- Jeg regner med, at vi har gode kort på hånden for at lave nogle pæne resultater hernede. Stigningerne på ruten bør i sig selv ikke give os de store problemer, men vil selvfølgelig være en udfordring for de tungeste ryttertyper. Varmen kan blive hård, men den er vi jo efterhånden godt vant til i Danmark, siger Jesper Hvalsøe i pressemeddelelsen.\nLandstræner: Alt kan ske\nLandstræneren tror på Michael Jørgensens chancer.\n- Michael er godt kørende, og hvis alt klapper for ham, kan han komme i top fem. I Michael og Kims klasse (MH4, red.) er der utrolig skarp konkurrence blandt de stærkeste 12-14 ryttere i feltet, og alt kan ske i den frontgruppe, tilføjer landstræneren.\nDanskerne træner første gang på VM-ruten onsdag, og torsdag kører herrerne enkeltstart. Fredag står den på enkeltstart for Lykke Kofoed, mens Michael Jørgensen og Kim Klüver Christiansen har linjeløb lørdag.\n6. plads på enkeltstarten ved Para-VM til Michael Jørgensen


Ny service hjælper dig rundt på stationen – Dit Sorø\nDen nye service er tilgængelig fra telefoner og tablets og vil vise helt opdaterede informationer i et nyt og bedre design. Med andre ord: Pendlerne og passagerne får deres helt egen infoskærm, fra sin egen station, lige ved hånden – med helt opdaterede informationer.\nLanceringen af dinstation.dk er første skridt på vej mod, at alle landets skærme på stationer opdateres med samme koncept. Men allerede nu kan passagererne altså få glæde af den nye service på dinstation.dk.\n“Vi har lyttet til passagerernes og pendlernes ønske. Når de er på vej til stationen eller står på stationen, så vil de gerne have et overblik over, hvilket spor deres tog kører fra, og i hvilken vogn de skal sætte sig. Det giver vi dem nu, i et bedre design – lige ved hånden,” siger Jakob Østerbye, kommunikationschef i Banedanmark.\nEn af de muligheder, som den nye service giver, er et overblik over, hvilket spor dit tog går fra, og hvordan vognene fordeler sig på toget. Derudover viser den, hvor du skal sætte dig i toget, hvis toget deler sig undervejs på rejsen.\nDet er især en hjælp til passagerer med pladsbillet eller kørestol, som nu kan få et overblik over, hvor i toget de skal sidde, ligesom andre rejsende let kan se, om et tog har mange eller få vogne.\nDer findes i dag allerede en række forskellige hjemmesider og apps, som hjælper passagererne godt på vej på rejsen. En af de mest brugte er Rejseplanen, som bruges til at planlægge sin rejse fra A til B.\n“Dinstation.dk er til dig, der i forvejen har planlagt din rejse, men som skal bruge et aktuelt overblik over stationen, og det tog du skal med. På den måde adskiller dinstation.dk sig fra Rejseplanen, som du bruger til at planlægge din rejse med,” siger Jakob Østerbye.\n“Vi kan se fra vores brugertest, at dinstation.dk kan give en stor fordel i hverdagen for passagererne og pendlerne. Så derfor vælger vi allerede nu, at åbne hjemmesiden, så der er mulighed for at bruge denne service – også selvom vi ikke er klar til at lancere det på stationens skærme. Det kommer også til at give vores udviklere værdifuld viden om, hvordan brugerne tager imod det, så vi kan justere det endelige produkt. Derfor vil det blive endnu bedre, når det kommer på skærmene på alle landets stationer,” siger Jakob Østerbye.\nI en prøveperiode vil det nye skærmdesign dog blive afprøvet og forevist på de store skærme i forhallen på Københavns Hovedbanegård.


Statens Serum Institut (SSI) har i dag lanceret et nyt covid-19 dashboard der viser opgørelser vedr. testcentre og turister i Danmark.\nFormålet med dette dashboard er at kunne overvåge covid-19 i Danmark, henover sommeren, hvor det forventes at flere danskere og turister befinder sig andre steder end i deres bopælskommune. Derudover giver dette dashboard mulighed at følge med i den politiske målsætning om, at borgerne max. skal have 20 km. til et teststed.\nPå dashboardet kan man blandt andet se data over antallet af testede for hvert testcenter, bekræftede tilfælde og positivprocenten for de seneste 7 dage for hvert PCR-testcenter, samt aldersfordeling. Derudover vises antallet af testede, positivprocenten og bekræftede tilfælde for de seneste 7 dage blandt turister i Danmark. Som noget nyt kan man også finde et kort over testcentre i Danmark markeret med en radius på 20 km, i lige linje.\nDu finder det nye dashboard inde i det eksisterende covid-19-dashboard via www.ssi.dk/covid19data.\nDu kan downloade tallene bag testcenterdashboardet.\nMed det nye testcenterdashboard er det muligt at finde relevant information om antallet af testede, bekræftede tilfælde samt positivprocenten for hvert testcenter. Det er ligeledes muligt at se aldersfordelingen blandt de testede for hvert testcenter.\nTestcenterdashboardet er bygget op på stort set samme måde som de eksisterende covid-19-dashboards. Nøgletalsbjælken som plejer at være præsenteret øverst, er rykket til højre.\nHer bliver man præsenteret for opgørelser for hele landet og opgørelser blandt turisterne i Danmark for de seneste 7 dage.\nI venstre side af dashboardet bliver man præsenteret for to faner med lister over PCR- og antigentestcentre.\nMidt på siden vises tre danmarkskort, med testcentermarkeringer for hhv offentlige og private testcentre, samt 20 km radius omkring de samlede testcentre\nTil højre præsenteres aldersfordelingen af de testede for de seneste 7 dage.\nFor at læse mere om de forskellige opgørelser findes der en ”informationstekst”, efter det sidste Danmarkskort.\nInformationen på testcenterdashboardet henvender sig bredt til borgere, journalister og sundhedsmyndigheder.


Rektorformanden: »Folketinget angriber forskningsfriheden« – Henrik Dahls modsvar: »Du er skinger og hysterisk«\nHenrik Dahl (LA) og et flertal i Folketinget har sendt en løftet pegefinger til universiteterne: Politisk aktivisme blandt forskere er uacceptabel. Og det falder ikke i god jord hos formand for rektorkollegiet, Anders Bjarklev. Hør dem krydse klinger i dagens udgave af »Pilestræde«.\nHenrik Dahl og Anders Bjarklev krydser klinger i dagens udgave af »Pilestræde«. Fold sammen\nFoto: Mathias Svold og Mads Claus Rasmussen/Ritzau Scanpix\nFredag d. 04. juni 2021, kl. 16.10\nFolketinget vedtog tirsdag et forslag om »overdreven aktivisme i visse forskningsmiljøer«. Her indskærper politikerne, at universiteterne skal sikre, at der »ikke forekommer ensretning, at politik ikke forklædes som videnskab, og at det ikke er muligt systematisk at unddrage sig berettiget faglig kritik«.\nEn af hovedkræfterne bag forslaget er Liberal Alliances forskningsordfører, Henrik Dahl:\n»Det er et problem når forskere maskerer politiske holdninger som videnskab,« siger Henrik Dahl i podcasten »Pilestræde«.\nDen løftede pegefinger fra Christiansborg er et »overgreb på forskningsfriheden«, lyder det fra Anders Bjarklev, formand for Rektorkollegiet. Han afviser, at der overhovedet er et problem med aktivisme på universiteterne:\n»Du kan givetvis ud af 30.000 mennesker finde en person, der har begået en fejl. Men det er ikke et udbredt fænomen. Det har hverken Henrik Dahl eller andre dokumentation for at påstå.«\nHør hele interviewet med Dahl og Bjarklev her:\n»Pilestræde« udkommer alle hverdage. Du kan følge podcasten og lytte til tidligere episoder, der hvor du ellers lytter:


Analog til digital konverter AD-200D kr. 249.00\nForside / Splittere & omformere / Analog til digital konverter AD-200D\nIndgang stereo phonostik (RCA)Udgang Toslink (optisk)Udgang coaxial (SPDIF) … læs mere her\nVarenummer (SKU): 637feb552f64 Kategori: Splittere & omformere\nAnalog til digital konverter AD-200D fakta\nNavn: Analog til digital konverter AD-200D\nAnalog til digital konverter AD-200D med prisgaranti\nAnalog til digital konverter AD-200D er en af de håndplukkede varenumre her i shoppen i kategorien Splittere & omformere. Du får oven i købet lovpligtige 14 dages returret med når du køber din vare. Det overrasker ikke nogen, at der er mange der køber Analog til digital konverter AD-200D hos den populære shop BeKent.dk, der har forstået at have de rigtige varer på hylden. Blandt alle varerne i shoppen finder mange det de leder efter, det kan jo passende være det produkt på denne side. Køber du varer online kan priserne være lavere- når webshoppen sparer de penge som en almindelig butik bruger, så kommer det dig til gode.\nFordele når du køber Analog til digital konverter AD-200D online\nHandler du varer i en dansk webbutik, får du nogle bedre betingelser, end hvis du handler i en fysisk butik. Danske webshops skal jf. loven give 14 dages returret. efter dit online køb, og nogle webshops har valgt at give mere og det kommer dig tilgode som forbruger. Når webshops ligger online, får du med et par klik et stort udvalg , og det at sammenlligne priser bliver en leg, blandt de mange udbydere af varer, der findes online. Din sammenligning kan du rent faktisk lave fra mobilen eller en tablet uden brug af en computer. Når du handler online er du også fri for, at bære alle varerne fra butikkens hylder hele vejen gennem butikken og hjem til dig selv. Webshoppen kan sende produkterne hjem til dig, medmindre du vælger at få dem sendt til din arbejdsadresse, og få den løsning, der passer bedst for dig. Det med at stå i kø i en butik er efterhånden ret gammeldags, når du køber online køen er der slet ikke, når du handler online, så behøver du ikke længere forudsige, hvilken kø der er hurtigst – vi gætter aldrig rigtigt alligevel.\nVær den første til at anmelde “Analog til digital konverter AD-200D” Annuller svar


Tryllekunster Kristian Skovbo havde værtsrollen og førte med både humor og magi de tre finalister og tilskuerne gennem den spændende finale i Koncerthuset, inden Kim Ancker kunne træde op på scenen og lade sig hylde.\nDet skete lige inden festmiddagen i forbindelse med afholdelsen af DTLs generalforsamling.\nTuren op på sejrspodiet er gået via screening og votering i dommerkomiteen, som i år har bestået af Jesper Sølund, dokumentationschef hos Rådet for Sikker Trafik, og Traffic & Product Safety Director hos Volvo Trucks, Carl Johan Almqvist, foruden en repræsentant fra hver af DTLs fem regioner. Derefter en online-afstemning, hvorefter de tre finalister blev afsløret på Vestfyn Trækker i går fredag, samt den afgørende sms-afstemning mellem de tre finalister det sidste døgns tid, inden kåringen af vinderen.\nlldsjæle i trafiksikkerhed\nVognmand Kim Ancker fra Ringsted har formået at profilere sin virksomhed på trafiksikkerhed på sådan en måde, at ham og hans chauffør Henning ”Baloo” Olsen er kendt af de fleste i branchen. Baloo er kendt i vide kredse som manden bag rattet i ”Danmarks sikreste lastbil” – med egen Facebook-side. Her har vi med Ildsjæle at gøre, når det gælder trafiksikkerhed og højresving.\nI virksomheden er det især på det tekniske udstyrsområde, man udmærker sig. Baloos lastbil og trailer er bestykket med 11 kameraer, der giver chaufføren i førerhuset et udsyn, de færreste kan konkurrere med. Kim Ancker har selv så høje krav til teknisk sikkerhedsudstyr til lastbiler, at producenterne ikke har kunnet levere på alle hans specifikke ønsker. Både Baloos og Kim Anckers egen lastbil er bl.a. forsynet med harddisk-optager, som kan bruges til dokumentation til undervisningsbrug.\nFor her går Kim Ancker forrest: virksomheden har en ombygget fragttrailer, som udgør et rullende undervisningslokale, hvor 32 elever kan bænkes, inkl. en fladskærm samt et lille depotrum. Traileren kommer landet rundt på udstillinger og ikke mindst på skoler, julemærkehjem og andre institutioner for at undervise børnene.\nDerudover får vinderen en tur til Gent med besøg hos Volvo\nDe to øvrige virksomheder i finalen var AVAS - Aalborg Vognmandsforretning og SOS Dansk Autohjælp Sydjylland.


Webshop Arkiv –\nPosted on 28. april 2021 28. april 2021 KimPosted in Branding, Event, restaurant, Webshop\nHer er nogle skønne muligheder til dine sommer cocktails Drinks er skønne! Og lækre og er et must til enhver god fest. Men der er kæmpe forskel på drinks. Nogle drinks er fyldt med alkohol og i andre er det slet ikke alkoholen der nødvendigvis spiller den afgørende rolle. Er du derfor vild med drinks, […]\nPosted on 12. april 2021 12. april 2021 KimPosted in Branding, Event, Generelt, restaurant, Service, Spisesteder, Webshop\nHar du overvejet en mobil kaffevogn med luksus kaffe? Det lyder umiddelbart ikke som noget man støder på alle steder, men det er bestemt noget som alle kan være med på. Tænk bare på alle de typer kaffe der findes derude, hvor du med sikkerhed har en favorit eller flere, for ikke at tale om […]\nPosted on 27. december 2019 27. december 2019 KimPosted in Boligindretning, Design, Generelt, Webshop\nVinteren er over os, og for en tid skal vi selv finde lys i mørke tider. Solen er endnu ikke oppe, når vi tager afsted om morgenen, og den er for længst gået ned, når vi sætter os ved spisebordet om aftenen. Der er ikke mange lyse timer at gøre med, og selv midt på […]\nHvor på nettet finder du de bedste babyalarmer til dine børn\nPosted on 10. maj 2019 10. maj 2019 adminPosted in Børn, Generelt, Webshop\nDer findes et kæmpe udvalg af babyalarmer, og i længden kan det godt være svært at finde ud af, hvilken babyalarm man skal vælge til sine børn. Heldigvis er der altid hjælp at finde på nettet, hvis du er i tvivl. Sørg for dine børn med babyalarmer der er bedst i test Det kan være […]\nBilablau – Hverdags produkter til indkøbspris.\nPosted on 24. januar 2018 24. januar 2018 KimPosted in Branding, Generelt, Webshop\nHvis du gerne vil spare en ekstra skelling på dine hverdags produkter som Shampoo, cremer, deodoranter samt meget mere, så klik ind på Bilablau.dk og få op til 80% rabat på dine hverdags produkter. Nivea-produkter er gave ideer i bedste kvalitet Den store fleksibilitet i Niveas produkter gør også, at du kan finde produkter til […]\nEt forførende blik på brudelingeri\nPosted on 6. marts 2017 KimPosted in Branding, Design, Generelt, Webshop\nLang de fleste kvinder har på et givent tidspunkt i deres liv købt smukt lingeri; hvad enten det måtte være en overraskelse til kæresten, der føres frem i skæret fra adskillige stearinlys der kaster skygger over et par syndigt røde g-strengs trusser, eller blot et lingeri-sæt købt til selvforkælelse. På intet tidspunkt i en kvindes […]\nKøb garn til dine strikke- eller hækleprojekter\nPosted on 6. marts 2017 KimPosted in Design, Generelt, Uncategorized, Webshop\nStrik og hækling er blevet moderne igen. Flere har fundet hæklenåle og strikkepinde frem igen, og der er også mange, som har kastet sig ud i at lære at hækle og strikke. En af de vigtigste ting, når man skal strikke eller hækle, er selvfølgelig garnet. Og her findes der et hav af muligheder. Noget […]\nAt finde gymnastiktøj til hele familien\nPosted on 22. december 2016 KimPosted in Branding, Generelt, Webshop\nDer kan være mange grunde til, at man står og mangler noget nyt gymnastiktøj. Måske er ens gamle simpelthen blevet for slidt efterhånde. Derudover er der mange situationer, hvor man skal bruge gymnastiktøj og lignende igennem sit liv. Fra man er helt lille, skal man bruge det i skolen til gymnastik og idrætstimer. Således bliver […]\nWebshop med de perfekte gave ideer til jul\nPosted on 8. december 2015 8. december 2015 KimPosted in Branding, Design, Generelt, Webshop\nLigesom alle andre er sidder vi fast i den situation, at finde den perfekte julegave til sine nærmeste. Vi fik en rigtig interessant gaveide, nemlig smykker! Det at finde et smykke som kan være en halskæde eller armbånd osv som mange gange varer for evigt, og på den måde give en gave som kan blive […]\nOnline handel med ure\nPosted on 1. december 2015 adminPosted in Branding, Design, Webshop\nUdover at kunne finde ud af tiden, så handler et ur også om mode. I det tilfælde at du kender lidt til moden omkring ure, så har du en fantastisk virksomhedsmulighed for at lære at sælge ure online. Du vil ikke være den første butik som sælger ure, men med den rette research, så bliver […]\nUre på nettet boomer\nPosted on 25. november 2015 25. november 2015 KimPosted in Design, Generelt, Webshop\nUre er noget vi alle bruger som værktøj til at vise hvad klokken er til dagligt. Uret har haft spillet en stor rolle i historien og klodens udvikling, eftersom stort set alt bliver målt i tid og dato. I dagens Danmark er uret og tid en vigtig del af hverdagen, som udnyttes flere gange, ofte […]\nSucces med special produkter i danske Webshops\nPosted on 24. november 2015 24. november 2015 adminPosted in Branding, Design, Generelt, Webshop\nEn online-forretning indebærer at have adgang til resten af kloden ved at optimere internettets ubegrænsede magt. Det er i stand til at give adgang til en helt ny sektion af markedsføring, fremme din vare til en lav pris. I Danmark har denne tendens vundet meget popularitet. E-handel har overtaget verden og den måde vi udfører […]\nMens Fashion, smykker og trend, nutidens mænd gør hvad de kan for at holde en god personlig stil, og virke udadtil at have tilstrækkelig smag, til at samle et fornuftigt outfit. Men Især mænd er tilbøjelige til at gå med noget på deres hænder disse dage. mænd bliver mere og mere bedømt af deres udseende, og hvordan […]\nNyt design og mobil webshop hos ID Lingeri i Roskilde\nPosted on 15. oktober 2015 16. oktober 2015 KimPosted in Generelt, Uncategorized, Webshop\nButikken ID Lingeri i Roskilde har eksisteret siden 1984 og derfor en stor viden indenfor de forskellige slags lingeri og undertøj til damer der findes. Vi har besøgt dem for at hører nærmere om hvad deres årsag er til den succes butikken har haft gennem årene. Mette som er ejer af butikken fortæller at deres […]\nPosted on 23. september 2015 24. september 2015 KimPosted in Generelt, Webshop\nDet har været sjovt at gennemgå dagens Webshop, og vi må sige at Hotshop helt klart leverer noget ret forførende undertøj i stort udvalg og til alle størrelser kvinder. Hotshop har for alvor taget sin plads på Google’s top rankings og med sit store udvalg af frækt og sexet lingeri taget pladsen som en af […]\nDa dette er vores første af mange artikler omkring webshops og online markedsføring osv. vil vi her til start forklare at for at gøre læsningen ekstra interessant, så tildeler vi “Gains” point til hver af de positive punkter virksomhederne bidrager med i det danske erhvervsliv og marked generelt. For at læse lidt om hvem vi […]


Spinatbolle - Miss Bagel - Stor grøn Cafébolle\nØkologisk Spinatbolle med matcha\nFoodservice: 36 x 95 g Varenr: 460891 – Hinge Cut\nStor blød og luftig. Denne cafébolle kan bruges til både burgers og til sandwiches. Den flotte grønne farve kommer fra spinat og japansk matcha te. Begge dele er med til at give dette brød en let sødlig smag med toner af frugt. Har en blød og luftig krumme samt et kort bid.


baptister | Købnerkirken\nINFOMØDE om Købnerkirken\nKøbnerkirken indbyder til Infomøde tirsdag 19. september kl. 18.00-18.45.\nPå 45 min. kan du høre (næsten) alt hvad der er værd at vide om Købnerkirkens fællesskab. Mødet er for alle nye i Købnerkirkens fællesskab og alle nysgerrige, der blot vil vide lidt mere. Det er absolut helt uforpligtende at deltage. Mød præsten og andre medarbejdere i kirken og få bl.a. svar på følgende:\nDette indlæg blev udgivet i Meddelelser og tagget baptist, baptister, baptistkirke, Købnerkirken den 11. september 2017 af Jan Kornholt.\nDette indlæg blev udgivet i Om Købnerkirken og tagget baptist, baptister, Købnerkirken den 22. januar 2015 af Jan Kornholt.\nBaptistKirkens formand taler i Købnerkirken\nBent Hylleberg taler i Købnerkirken 10. aug. kl. 10.30\nSøndag 10. august kl. 10.30 er der igen en aktuel og attraktiv gudstjeneste i Købnerkirken. Vi får besøg af BaptistKirkens formand Bent Hylleberg.\nI mange år har Bent været til inspiration og velsignelse for både baptistkirker og i det fælleskirkelige arbejde. Bent Hylleberg har været præst i Århus Baptistkirke og derefter i 25 år arbejdet som lærer og rektor på BaptistKirkens Teologiske Seminarium i Tølløse og den fælleskirkelige teologiske uddannelse SALT i København. I dag er Bent Hylleberg pensioneret, men er stadig superaktiv i sit kirkesamfund og i det fælleskirkelige arbejde. Siden sommeren 2013 har Bent været formand for Baptistkirken i Danmark.\nPå søndag i Købnerkirken vil Bent Hylleberg prædike. Efter en kort kaffepause vil Bent fortælle lidt aktuelt om BaptistKirkens arbejde og svare på spørgsmål. Det er altid spændende at lytte til Bent, der både kender tidens vilkår og altid har et aktuelt bud på hvordan kirken og den kristne kan svare på tidens udfordringer.\nJan Kornholt leder gudstjenesten og Ingeborg Christa Hansen sidder ved pianoet. Og det er vel overflødigt at skrive at alle er velkomne. Købnerkirken er en fri kirke for alle!\nDette indlæg blev udgivet i Gudstjeneste og tagget baptister, Baptistkirken, Bent Hylleberg, Gudstjeneste den 4. august 2014 af Jan Kornholt.\nLær kunsten at finde vej gennem livet\nSøndag 25. maj kl. 10.30 kan du igen opleve god musik og et vigtigt budskab i Købnerkirken. Vi kalder det ‘KUNSTEN AT LEVE’ – en uformel CAFE-gudstjeneste med et aktuelt indhold og i nutidige former.\nVed denne gudstjeneste skal vi fejre dåb. Hendrik Spendrup har besluttet at tage imod den opfordring som Jesus har til alle: ‘Følg mig’ siger Jesus, at viser os at dåben er et af de vigtigste tegn på at vi siger ja til at leve sammen med ham.\nDu vil også opleve medrivende musik som Amager Gospelkors solister og pianaist Mads Holm Andersen står for. Og så Købnerkirkens præst Jan Kornholt tale om at vej: “Hvordan kan jeg vide hvilken vej min liv skal gå? Hvor kommer jeg fra, hvor er jeg, hvor skal jeg hen? Findes der enkle svar på de store spørgsmål?”\nUndervejs i gudstjenesten bliver du indbudt til at gå til buffeten og forsyne dig med lækkert mad. Og selvfølgelig står er kaffe og te på bordene når du kommer. Og så er det gratis. Mne du tilbydes selvfølgelig at give en frivillig gave ti dækning af udgifterne og til støtte for Købnerkirkens arbejde.\nDette indlæg blev udgivet i Gudstjeneste og tagget baptist, baptister, cafegudstjeneste, dåb, Gudstjeneste, Mads H. Andersen den 20. maj 2014 af Jan Kornholt.\nDette indlæg blev udgivet i Meddelelser, Om Købnerkirken og tagget baptister, baptistkirke, kirkedemokrati, Købnerkirken, menighedsmøde, menighedsrådsvalg, Under construction den 13. oktober 2013 af Jan Kornholt.\nINTRO møde om Købnerkirken\nMåske er Købnerkirkens fællesskab noget for dig? Hvis du er kristen eller overvejer at blive det, så er det naturligt at du også er en del af fællesskabet i en kirke. Vil du vide mere om Købnerkirken så kom til et uforpligtende INTRO møde torsdag den 26. september kl. 18.30-19.30.\nPå mindre end en time kan du opleve (næsten) alt hvad der er værd at kende til om Købnerkirkens fællesskab. Få bl.a. svar på følgende: Hvad er en baptistkirke? Hvad er Købnerkirkens vision? Hvad koster det at være med? Hvem bestemmer i Købnerkirken? Hvad mener baptister om de andre religioner? Hvordan bliver man medlem? Hvad går troen ud på? Er Købnerkirken en sekt? Er der brug for min hjælp i Købnerkirken? Er der noget som er forbudt? Hvad sker der i Købnerkirken? Kan Købnerkirken sørge for min begravelse?\nKøbnerkirkens præst Jan Kornholt vil sige det meste, men du får også mulighed for at få svar på dine spørgsmål. Og så får du også lige tilbudt en kop kaffe eller noget koldt at drikke imens.\nDette indlæg blev udgivet i Arrangementer, Om Købnerkirken, Undervisning og tagget baptist, baptister, Købnerkirken, undervisning den 23. september 2013 af Jan Kornholt.\nNYE gudstjenester i Købnerkirken\nLiv i kirken: Kaili instruerer i dans fra Hawaii juni 2013\nDer arbejdes i Købnerkirken med fornyelse af kirkens gudstjenester. For hvis vi bare fortsætter med at invitere til ‘traditionelle’ gudstjenester, så vil de seneste årtiers udvikling også fortsætte, hvilket betyder tilbagegang og at kirken må lukke i løbet af få år. Udfordringen er derfor at gøre Købnerkirkens fællesskab attraktiv og relevant for nutidens mennesker!\nGudstjenesten er Købnerkirkens vigtigste aktivitet. Her skal vi kunne opleve den glæde og den mening som Jesus giver enhver som vil følge ham. Købnerkirkens ledelse har siden efteråret 2012 arbejdet med udvikling af gudstjenesten og fornyelse af kirkesalen for at gøre gudstjenesten til et attraktivt sted at være. På kort tid er der sket forholdsvis store ændringer og udviklingen vil fortsætte i efteråret: Læs om planerne her…\nVil du være medarbejder ved gudstjenesten i Købnerkirken så giv besked til Jan Kornholt (telefon 21 49 44 12 eller e-mail jan@kornholt.dk). Har du gode ideer til at forbedre kirkens gudstjenester så lad os høre fra dig! Der er brug for nye medarbejdere til mange slags opgaver både til selve gudstjenesten og til alt det praktiske arbejde. Første møde for den nye gudstjenestestab bliver torsdag 10. oktober kl. 19.00.\nLæs her om Købnerkirkens gudstjenester\nDette indlæg blev udgivet i Eftertænksomhed, Forkyndelse, Gudstjeneste, Meddelelser, Om Købnerkirken og tagget baptist, baptister, børnegudstjeneste, dogmegudstjeneste, Gospelgudstjeneste, Gudstjeneste, Gudstjenestefornyelse, kirke, kirkeudvikling den 30. juli 2013 af Jan Kornholt.\nTRO BYGGER BRO\nVelkommen til en klassisk gudstjeneste med nadver i Købnerkirken på søndag 28. Juli kl. 10.30. Købnerkirken er vært ved den sidste af sommerens gudstjenester som en række baptistkirker i København fejrer i fællesskab.\nGudstjenestens tema er ‘Tro bygger bro’ – hvilket også er temaet for sommerstævnet som i denne uge afholdes på Lindenborg ved Roskilde. Ved gudstjenesten vil du høre nyt fra stævnet når deltagere fortæller om deres oplevelser. I alt 1250 deltager på sommerstævnet som for andet år i træk er et samarbejde mellem Missionsforbundet og BaptistKirken.\nDagens gave går til BaptistKirkens projekt der støtter mere end 1200 forældreløse børn i Burundi og Rwanda. Som altid er alle velkomne i Købnerkirken og så er der selvfølgelig ‘kaffe’ bagefter.\nDette indlæg blev udgivet i Arrangementer, Forkyndelse, Gudstjeneste, Indsamling og tagget baptist, baptister, Fælleskirkeligt, fællesskab, Gudstjeneste, indsamling, Nadver den 24. juli 2013 af Jan Kornholt.\nMåske er Købnerkirkens fællesskab noget for dig? Hvis du er kristen eller overvejer at blive det, så er det naturligt at du også er en del af fællesskabet i en kirke. Vil du vide mere om Købnerkirken så kom til INTRO møde torsdag den 16. maj kl. 18.30-19.30.\nPå kun en time kan du opleve (næsten) alt hvad der er værd at kende til om Købnerkirkens fællesskab. Få bl.a. svar på følgende:\nHvad mener baptister om de andre religioner?\nEr Købnerkirken en sekt?\nEr der brug for min hjælp i Købnerkirken?\nHvad sker der i Købnerkirken?\nKan jeg blive begravet i Købnerkirken?\nKøbnerkirkens præst Jan Kornholt vil sige det meste, men også andre fra Købnerkirkens fællesskab vil bidrage. Og så får du også lige tilbudt en kop kaffe eller noget koldt at drikke imens.\nDette indlæg blev udgivet i Arrangementer, Undervisning og tagget baptist, baptister, fællesskab, kirke, Købnerkirken, kristen, medlem af kirken den 7. maj 2013 af Jan Kornholt.


Portræt af en spidskandidat: Linda Andrea mødte stigende mistillid - Uge-bladet Skanderborg\nUgeBladet har bedt alle spidskandidater sende os et foto, de har taget som en selfie - for at det hele ikke er så opstillet og forudsigeligt. Her er det Liberal Alliances Linda Andrea i Berlin. Selfie\nUgeBladet præsenterer spidskandidaterne til byrådsvalget. Alle har fået de samme 10 spørgsmål. Rækkefølgen af personerne sker efter lodtrækning. I denne uge er det Liberal Alliances Linda Christie Andrea.\n“Igennem mit job som læge har jeg oplevet en stigende grad af registrering, bureaukrati og en mindre tillid til fagligheden hos de ansatte. Det har fået mig til at brænde for, at gøre livet bedre for offentlig ansatte.”\n“Samtidig er jeg datter af en selvstændig erhvervsdrivende bogtrykker, så jeg har oplevet og set, hvor meget det kræver at have succes med iværksætteri. Denne indsats synes jeg skal belønnes og støttes bedst muligt - det er iværksætterne der skaber arbejdspladserne for Danmark - og dermed det vi alle skal leve af.”\n“Skatten i Skanderborg Kommune sænkes.”\n“Der bruges færre penge på administration og flere på varme timer - eksempelvis lærere, pædagoger, plejepersonale med flere.”\n“Skanderborg kommune har udliciteret flere opgaver til private virksomheder og borgerne kan frit vælge mellem offentlig og privat service på flere områder.”\n“I Danmark tager jeg toget til og fra min arbejdsplads, så ofte som min hverdag muliggør det. I Berlin har jeg netop benyttet såvel Uber som undergrundsbane under et ophold på kongres.”\n“Genså for kort tid siden Hvidstengruppen. Hovedpersonernes engagement og indsats på en gang inspirerer og afføder stor respekt fra mig. Vores lands fortsatte frihed er afhængig af, at vi tør kæmpe for det vi tror på - og vi skylder vor dybeste respekt for alle, der har ydet eller aktuelt yder, et stort offer i kamp for Danmark.”\n“Jeg har udskiftet min bil med en langt mere driftsøkonomisk bil og jeg tilstræber at købe danske varer, når det er muligt.”\nHvad spiser du til hverdag til morgenmad?\n“Ymer med frisk frugt.”\n“I juni var min mand og jeg i Paris i fire dage. Vi boede i centrum af byen i en lejlighed, vi havde fundet via airBnb – og fik en meget autentisk og tæt oplevelse af livet i byen. Jeg elsker ferie i storbyer og i særdeleshed Paris. For mig er det vigtigt at have tid med familien helt uden forstyrrelse og pligter.”\n“Jeg bruger LinkedIn og Researchgate til mine professionelle netværk. Min politiker-profil på Facebook giver mig mulighed for at debattere politiske emner med mennesker, som jeg ellers ikke ville møde - og til at fortælle om, hvad jeg går og laver og hvilke visioner jeg gør mig for Skanderborg.”\n“Nej - det har jeg ikke haft, siden jeg var studerende. Jeg bor langt ude på landet og har ikke mulighed for at bruge cyklen som transportmiddel til arbejde. Til gengæld nyder jeg, at min islandske hest altid er klar til en tur ud i naturen - og at den aldrig skal lappes..!”\n“Liberal Alliances Økonomi- og Indenrigsminister, Simon Emil Ammitzbøll. Han er en fantastisk taler, der formår at begejstre og oplyse hans tilhørere, samtidig med, at hans liberale standpunkter står helt klart. Jeg ser det som en gave at kunne søge vejledning og gode råd hos ham, og jeg sætter pris på hans altid venlige og imødekommende væsen og hans humor."\n"Hans arbejde for at hjælpe kommunerne med at fjerne selvpålagte regler og bureaukrati er til stadig inspiration for mig, for her ligger nøglen til, at vi i Danmark får råd til at hjælpe de mennesker, der har behov for det – frem for at bruge pengene på administration."\nPubliceret: 05. Oktober 2017 11:45\nLinda Andrea går efter Jørgen Gaarde